Ny musik i traditionens tegn Warszawa efteråret 1980 | Seismograf\n| DMT Årgang 55 (1980-1981) nr. 03 - side 133-137\nFor 24. gang inviterede den polske komponistforening til efterårsfestival for ny musik i Warszawa den sidste uge af september. En masse arrangementer fordelt på en weekend, plus en uge, i alt 10 dage. Mæthed, forvirring og tiltrængt inspiration er den umiddelbare fornemmelse observatøren har, når han forlader den polske hovedstad og sætter sig til rette i flyet for at vende hjem til en af den ny musiks provinser - København. Festivallens arrangører med præsidenten Josef Patkovskij i spidsen vil deltagerne det godt -alle skal kunne nå at overvære alle arrangementer - derfor kan en dag komme til at forløbe på denne hjernevaskende måde: 10-13 pressekonference, 14-16 elektronmusikkoncert, 17-19 kammerkoncert, 20-22 symfonikoncert og endelig 23-01 midnatskoncert. Det er virkeligt anstrengende og det er spørgsmålet om observatørens vurdering af de præsenterede aktiviteter er fuldt kvalificeret, for når man er nået godt ind i midnatskoncerten, er det svært at holde indtrykkene fra hinanden selv for garvede nymusiklyttere. Festivalens arrangører afslørede for Deres udsendte, at man også fra næste år påtænker at strukturere festivallen lidt anderledes, så forskellige aktiviteter løber parallelt - så f.eks. særligt symfonisk-orienterede lyttere kan vælge een serie, hvorimod måske musikdramatiskinteresserede kan vælge en anden. Men i øvrigt er strukturen i denne efterhånden gamle ny musik-festival solidt funderet. Aktiviteterne foregår flere steder i Warszawa; symfonikoncerterne i Nationalfïlharmonien, kammerkoncerterne i det udefra noget afskrækkende Frédéric Chopin-institut - viste sig at have en yderst velfungerende koncertsal med en særlig virkningsfuld placering af orglet - fordelt på begge sider af podiet helt oppe under loftet, hvilket muliggjorde rumlige effekter ved festivallens orgelindslag ved tyskeren Gerd Sacher i særlig grad i fremførelsen af Kagels Phantasie for orgel (1967). Festivallens - desværre - eneste musikdramatiske indslag, Schönbergs »Moses og Aaron« var selvfølgelig henlagt til det store teater og i Warszawas »gamle« rekonstruerede bydel ved torvet holdt man de daglige pressemøder, hvor gårsdagens medvirkende musikere samt dirigenter og komponister og andre implicerede kunne mødes med publikum. To koncerter uden for det officielle program var henlagt til et lille kælderteater lige over for det store Stalinkulturpalads. Det var festivallens elektronmusikindslag. Koncerter, der især glædede en nordisk observatør, idet Sverige var stærkt repræsenteret med værker af »de unge løver i svensk elektronmusik« Rolf Enström og Tommy Zwedberg. At Sverige stod så stærkt fik jo een til at tænke over, hvor vigtigt det er, at der findes et miljø, hvor musikken kan udvikles - noget vi i den grad mangler i Danmark på elektronmusikkens område, hvor Gunnar Møller Pedersen kæmper en ensom kamp. Bortset fra de svenske værker præsenteredes værker i knap så agressiv klanglig differentieret stil af kanadieren I ves Doust, italieneren Teresa Rampazzi og amerikaneren Robin Heifetz samt selvfølgelig en lang række polske komponister, hvor især den 30-årige Eugeniusz Knapik skal nævnes. Bortset fra disse elektronmusikarrangementer var det så som så med eksperimenterne i Warszawa i år. Den gamle traditionelle linje blev opretholdt - den linje, der også lå til grund for festivallens start i 1956: at præsentere ny musik for polakkerne primært og det ud fra tre lige vigtige vrundprincipper: 1) de moderne klassikere (værker af f.eks. Schönberg, Berg, Sjostakovitsj), 2) nye værker af nulevende udenlandske (i forhold til Polen) komponister, som er i cirkulation, men som endnu ikke har fået polsk førsteopførelse, 3) den nye polske musik. Arrangørerne kan ikke nok understrege at festivallen først og fremmest er for polakkerne, selv om det måske er lidt svært at påstå i vore dage, dette folkeopdragende idégrundlag, hvor størstedelen af publikum er observatører fra andre lande.\nHvert år fokuserer festivallen på nogle lande uden for Polen. I år England, Holland og Sovjetunionen. England var fornemt repræsenteret ved de to vigtigste ny musik-ensembler i øjeblikket: The London Sinfonietta og London Electric Phoenix. London Sinfonietta - der formentlig gæster Danmark igen i Tivoli til august næste år - har efterhånden etableret sig som et af verdens eneste full-time-rej-sende ny musikensembler. Efter medvirken i de nordiske musikdage drog ensemblet til Polen for derefter at drage videre til en ny musik festival i Rumænien. Ensemblet præsenterede ny engelsk musik af bl.a. Maxwell Davies, John Casken, Robin Holloway, Michael Finnissy og Nigel Os-borne. Alle værker skrevet til ensemblet og især kan man måske fremhæve Osbornes »In Camera«, der inden for et rodfæstet kammermusikalsk synspunkt afspejlede kontrastvirkninger inspireret af filmiske idéer: rolige, spændingsladede momenter kontrasterende med flimrende bevægelser. Osborne er repræsentant for den gruppe komponister, der har modtaget et polsk statsstipendiat og som derfor har en særlig tilknytning til det polske musikmiljø. En anden stipendiat er den også herhjemme kendte pianist og komponist Stephen Montague - amerikansk født, men bosat i London - hvis orkester og korværk »Warshavian Spring« blev uropført i dette års festival. Det virressant - en ikke særlig god opførelse bidrog heller ikke til et eventuelt positivt indtryk; en af festivallens meget prominente ældre polske komponister bemærkede tørt efter opførelsen af værket, at nu havde han boet i Warszawa hele sit liv og hvis foråret dér kunne inspirere til et sådant stykke, ville han flytte prompte.\nEnglands største kunstneriske overraskelse blev ensemblet Electric Phönix, som vi nok skal komme til at høre meget til i fremtiden. Ensemblet medvirkede ved to koncerter, hvoraf den ene var den polske radio og TVs vigtigste satsning i festivallen med samtidig direkte transmission i radio og TV. Medvirkende var organisten Gerd Sacher, den legendariske tubaist Zdzislaw Piernik - som opførte festivallens eneste Penderecki-værk, en Capriccio for solo tuba -samt Electric Phönix. Det vigtigste værk var englænderen Roger Marshs »Not a soul but ourselves« (1977) for fire forstærkede stemmer - skrevet til Electric Phoenix. Gruppen blev dannet i 1978 og udforsker i sit arbejde nye måder at synge på, nye vokale teknikker baseret på elektrisk bearbejdelse af stemmerne - et ganske nyt lydsystem baseret på en mixerpult med 12 indgange og 4 udgange er lavet specielt til gruppen ligesom en Magical Movement Machine, der registrerer energi og bevægelse i rummet og omsætter det til lyd. Gruppens fire medlemmer Karen Jensen, Linda Hirst, William Brooks og Terry Edwards har for øvrigt en fortid i underholdningsmusikken - to har været medlemmer af Swingle Singers. Den 31-årige Roger Marshs værk, bygger på tekst fra James Joyces Finnegans Wake og er en »hommage« til Anna Livia Plurabelle - Finnegans Wakes hustru/moder. Undertiden er teksten ren »musik-funktionsmæssigt, f.eks. åbningens »gossip«-afsnit, som siden kommer igen som et musikalsk motiv, i forløbet eksperimenteres der med tekstens muligheder i elektronisk bearbejdelse. Ved ensemblets anden koncert sammen med den amerikanske janichar og komponist Donald Knaack stod der bl.a. musik af David Bedford og William Brooks -ensemblets tenor - på programmet. Af sidstnævnte nogle madrigaler for fire meget virtouse sangstemmer elektrisk forstærket og forvrænget. Aldrig har man hørt en menneskestemme kunne så meget. Som en slags understregning af, hvad denne gruppes eksperimenter går ud fra, stod også Cages snart klassiske »Aria« på programmet, som fik en helt sublim fremførelse af Karen Jensen. Forhåbentlig finder denne gruppe snart vej til en dansk koncertsal, for det er nyt og samtidig knagende dygtigt og professionelt, hvad de fire og ikke mindst deres mixer John Whittig præsterer. Holland skulle have været repræsenteret ved såvel symfonikoncerter som kammermusikkoincerter, men i sidste øjeblik meldte den spændende klarinetist Harry Sparnay af - så Holland blev »kun« repræsenteret ved to symfonikoncerter med Het Residentie Orkestret fra Haag dirigeret af Ernest Bour.\nDa et værk var for svært til, at det kunne nås på den afsete prøvetid - ja, det sker åbenbart også andre steder end med Sjællands Symfoniorkester i København - blev Holland kun repræsneteret med 5 værker, l fra den ældste generation - Matthijs Vermeulens fjerde symfoni »Les Victoires« fra 1940-41, der repræsenterede Hollands traditionsbevidste 20.århundrede-musik, to værker fra mellemgenerationen - komponister født i 30'erne Theo Loevendie og Otto Ketting, hvoraf sidstnævntes Symfoni for saksofoner og orkester fra 1977-78 endnu engang viste sin bæredygtighed (værket præsenteres i P2 den 17. december 1980 klokken 22.30, hvor flere værker fra dette års festival i Warszawa spilles). Theo Loevendies eksperimenter med tyrkiske musikelementer i de seks tyrkiske folkesange (1977) skrevet til og opført af Dorothy Dorow var nok det mest spændende hollandske bidrag. Foruden det rytmiske i teksterne arbejder Leovendie i værket med en toneartsanordning i et diatonisk tetrachord (D,E,F,G), der findes i den største del af den tyrkiske musik. I spændingsforholdet mellem det folkemusikalske og Loevindies i øvrigt personlige tonesprog fremstod et betagende værk, der havde en umiddelbar appel. Fra den yngste komponistgeneration hørtes værker af Peter Jan Wagemans - Alla Marcia for solo tuba og 12 instrumenter (et antimilitaristtisk værk inspireret af militærkuppet i Chile) - og Guus Janssen - Dance of the Malic Matrices for klaver og orkester, hvor komponisten selv medvirkede som solist. I værket forsøger Guus Janssen med en nærmest Poul Ruders'sk fandenivoldskhed at perspektive den traditionelle virtuose klaverkoncerttradition.\nPå vej til en omtale af det sidste land, festivallen satte fokus på - Sovjetunionen - skal det omtales at festivallens eneste musikdramatiske udspil, Schönbergs »Moses og Aaron« blev fremført af Deutsches Oper am Rhein fra Düsseldorf. Dette gæstespil med solister, kor, ballet og ortke-ster slugte op mod 1/3 af hele festivallens samlede budget og var vel nok festivallens største skuffelse såvel kunstnerisk som musikalsk. Opsætningen var fra midt i 60'erne og vi har allerede i 1970 set forestillingen i København ved den daværende ballet- og operafestival. Dengang hvor Wieland Wagners ånd svævede over operainstruktionens\nvande vakte denne statiske, nærmest oratorieagtige stiliserede opsætning en vis opmærksomhed. Men der er unægteligt løbet en hel del vand i operainstruktionens strand i løbet af 70'erne og gensynet i Warszawa var kedeligt og uniteressant og da opførelsen ikke engang var musikalsk i top blev det en lidt trang affære. Schönbergs opera har aldrig sagt mig noget som helst. Den virkede endnu mere »løs« og overflødig ved denne lejlighed og demonstrerede klart at dens rolle i musikhistorien bør være fodnotens og hvis en behjertet sjæl ønsker nærmere fordybelse så kan han/hun gå til de eksisterende pladeindspilninger. På en scene går den ikke, i særdeleshed ikke i Deutsches Oper am Rheins gamle opsætning.\nJeg havde personligt glædet mig meget til at overvære en operacollage »La Femme 100 Tetes«, som en gruppe fra Buenos Aires i Sydamerika skulle have fremført. En surrealistisk sag bygget på Max Ernst. Men desværre kom der afbud i sidste øjeblik så også den eksperimentelle del af festivallen måtte vi være foruden.\nEksperimenter kom der ikke mange af fra det tredje land, festivallen satte lup på: Sovjetunionen. Ensemblerne og solisterne var noget af det bedste, Sovjetunionen kunne præstere i dag med violinisten Oleg Kagan og pianisten Sviatoslav Richter i spidsen. Ikke desto mindre var publikumsinteressen ved de sovjettiske koncerter noget behersket. Et af festivallens få buh-råb kom efter opførelsen af en ung russisk komponist Vyacheslav Artyomovs noget larmende orkesterværk Vejen til Olympus - det var som om Polens daværende politiske spændte situation skinnede igennem ved disse koncerter. De russiske solister og ensembler tog sig særligt af den moderne klassiker-del af festivallen - på kammermusikfronten mest bemærkelsesværdigt ved en klaverrecital med Richter med musik af Prokofiev og ved en præsentation af Sjostakovitsj' sidste kammermusikværk - den halvtimelange bratschsonate, der fik en sublim opførelse ved bratscisten Yuri Bashmet og Richter - en opførelse, der i øvrigt blev krydret af komponistens enkes tilstedeværelse. Sjostakovitsj var også repræsenteret med sin 2. cellokoncert, hvor vi blev præsenteret for en anden af Sovjets unge talenter, cellisten Ivan Monigetti. Moskvas Symfoniorkester blev dirigeret af Veronica Dudarova. Det andet store ensemble fra Sovjet var Moskvas Konservatorie-ensemble, der på en koncert med Hindemiths Kammermusik nr. 2 og Bergs kammerkoncert præsenterede festivallens store overraskelse: Alfred Shnitkes 3. violinkoncert. Shnitke er på ingen måde et nyt bekendtskab - en af hans tidligere violinkoncerter blev præsenteret for nogle år siden herhjemme og den tredje violinkoncert blev bl.a. spillet sidste år i Stockholm af Gidon Kremer. Værket fik enorm eucces i Warszawa og den kan nok dels forklares ud fra værkets opførelse med Oleg Kagen som solist dels ud fra dets evne til i sin musikalske stil og i komponistens kompositoriske holdning at skabe en syntese af de indtil nu opnåede musikalske udtryksmuligheder og en stærk personlig meddelelsestrang hos såvel komponist som udøver.\nVærket var primært personligt. Det var som om publikum i Warszawa i år ville have bekendelsesværker mere end eksperimenter. Det er helt tydeligt, hvis vi vender os mod de polske bidrag på festivallen.\nAlt hvad der kunne krybe og gå af musikalsk kompetente ensembler og orkestre var til stede - Polens bedste symfoniorkestre, solister med violinisterne Konstantyn Kulka og Wanda Wilkomirska i spidsen, Wilanos-strygekvartetten, Warszawas slagtøjsensemble, Zygmunt Krauzes ensemble o.s.v. skulle opføre over 40 foreksllige polske værker. Naturligt samlede interessen sig om de polske giganters værker - Krystof Penderecki skulle have haft sin symfoni opført på åbningskoncerten, men valgte i sidste øjeblik at trække den tilbage - officielt fordi han ville omarbejde og udvide værket - uofficielt fordi han ikke ønskede at stå til kritikersmæk på denne vigtige ny musikfestival efter den noget reserverede modtagelse af operaen »Paradise Lost« sidste år. Han blev i år kun repræsenteret ved et l0-minutters solotubastykke.\nFra Pendereckis generation kom den 47-årige Henryk Go-reski til at stå i centrum med korværket Beatus Vir - salme for baryton, kor og orkester. Værket er bestilt i 1978 af kardinal Karol Wojtyka til festlighederne i anledning af Sankt Stanislavs martyriums 900 års dag. Beatus Vir er første del af et planlagt to-timers værk »Sancti Tui Domine«. Værket fik i tilblivelsesfasen en følelsesmæssig tilskyndelse, idet en af den gamle Sankt Stanislavs efterfølgere blev valgt til pave i Rom. I 1979 blev værket uropført i en basilika i Krakov og trods sit meget enkle kompositoriske materiale virker værket stærkt, suggestivt, mystisk religiøst. Det får lytteren til helt at hengive sig i kontemplation - en art transcendental virkelighed. Stykket er baseret på to enkle akkorder hele vejen igennem i vekslende formationer.\nDet vil føre for vidt at opregne alle de nye polske værker og det er heller ikke formålstjenligt, for der var meget skidt og kanel imellem. Man forstår godt, at arrangørerne vil presse alt igennem der produceres, men alt er ikke lige fordøjeligt. Der er utallige helhjertede »klassicistiske« forsøg på traditionelle nærmest mellemkrigs-neoklassikpre-misser, f.eks. Kazimierz Sikorskis 5. symfoni, Pallasz' violinkoncert, Glinkowskis Sinfonia mesta e tranquilla og mange andre. Man kan beundre det håndværksmæssige, men som kunstneriske udsagn formår værkerne ikke at sige meget.\nI generationen før Penderecki var det naturligt at interessen samlede sig om årets Lutoslavski-værk, dobbeltkoncerten for obo og harpe skrevet til Holliger-ægteparret på opfordring af Paul Sacher. Uropførelsen fandt sted i Luzern i sommer, men den polske førsteopførelse kom i festivallen. Værket er i tre dele - en rapsodisk førstesate, en udtryksfuld adagio dolente sat s og til sidst en hurtig Marciale e grotesco. Egentlig en klassisk anordning, men i satsarbejdet driver Lutoslavski sin aleatorik til det ekstreme og slår som noget nyt ind på en mere polyfon stil i øvrigt, end man tidligere har mødt. Koncerten viste også, at Lutoslavski ikke er bange for at skrive musik til solister, der kan noget på deres instrumenter. Heinz Holliger opførte også Lutos-lavskis lille fem minuttersværk »Epitaph« for obo og klaver »in memoriam Alan Richardson«. Et elegisk værk, der spinder videre på instrumentets belastende klangkarakter. Begge opførelser var store publikumssucceer og sidste sats af koncerten og hele solosstykket måtte gives da capo - en sjældenhed ved en ny musikkoncert. Koncerten med Holliger-ægteparret midt i festivallen kom på en lidt anden led til at vække opmærksomhed. Det var på grund af uropførelsen af et værk af Witold Szalonek fra Penderecki-generationen: Nocturne for baryton, harpe og strygeorkester. Dette værk blev den røde klud i de verserende æstetiske diskussioner på festivallen. Szalonek skriver i programnoten at værket er fra 1953. Han fortæller, han ikke kunne få det opført dengang, han lagde det til side, arbejdede videre på andre værker. Han troede det var gået tabt, men genfandt det, da han kom hjem efter sidste års warszawa-festival. Han gik igang med at rekonstruere værket og han skriver i programnoten »Det er et vigtigt værk, fordi det repræsenterer den indledende fase af min kompositionsvirksomhed - den folkeklassiske, som visse leksika omtaler den som. Værket har også visse især harmoniske og klanglige detailler, der kan interessere i forbindselse med mit fortsatte arbejde. Endelig håber jeg at værket kan opflamme diskussionen om problemerne ved min generations modning, hvordan vi kommer videre. For hvis man nu ikke vidste at værket var fra 1953, kunne man - hvis man gik ud fra det var nyt - tage det til indtægt for den nye »nostalgia«-bevægelse. Og dette skal bevæge os til at stille os selv en lang række spørgsmål om polsk musiks nuværende tilstand og dens fremtid. Især om man skal systematisere det nyudfundne klangmateriale ved at fremgrave dets karakteristiske formskabende kræfter eller om man skal lade det hele ligge til fremtidige generationer og fortsætte jagten på kejserens nye klæder!«\nNyromantik, publikumsleflen, festivalkomponister var ord der svirrede i diskussionerne på festivallen. Det var klart at der er uoverensstemmelser i den polske komponiststand. Szalonek tager stærkt afstand fra kollegaen Penderecki og den lidt yngre Zygmunt Krauze, hvis violinkoncert åbnede festivallen. Krauze kan man sige meget om, men der sker noget, når han er indblandet. Hans gruppe gav et par koncerter, bl.a. en dansekoncert, hvor over 25 forskellige 3-5 minutter lange dansesatser blev uropført - som Karuze havde bestilt hos en række komponister - deribaldt festivallens eneste danske indslag Bent Lorentens Samba 1980. Koncerten varede fulde to timer fra 23-01 - man er træt, når man har hørt over 25 forskellige komponisters forsøg på at skrive dansesatser for klaver, klarinet, basun og cello!... Krauze er en omdiskuteret person i Polen. »Playboy-komponisten« var der en kollega, der kaldte ham; men festivallen satser hårdt på ham - måske ikke uden skelen til hans evner til at vække opmærksomhed - selv pop-attituder kan være rare at have inden for ny musikpromotion!\n»Som sønner af berømte fædre« -ja sådan kan man nok bedst karakterisere den yngste komponistgeneration i Polen. De unge har svært ved at finde en egen identitet. At skulle leve op til den betydning Polen havde i ny musik for år tilbage er svært. Blandt de yngste stod især tre frem som værd at skrive sig bag øret: Eugeniuz Knapik, Andrzej Krzanowski og Aleksander Lason - alle tre født i 1951. De tre var repræsenteret ved hhv. »La Flute de Jade« for solo sopran og orkester til kinesiske tekster, en strygekvartet og en symfoni for blæsere, slagtøj og to klaverer. Sidstnævnte Lason har allerede indhentet flere priser, bl.a. dette års førstepris i Rostrum i gruppen af komponister under 30 år, for det værk, der blev præsenteret ved festivallen. Måske er der håb for en ny polsk »skole«, men aldrig får landet en sådan kulturel stimulans som i slutningen af 50'erne og 60'erne hvor den politiske situation efter Stalin i den grad betød et »kulturboom«. Desværre er den nye polske komponistgeneration mere international og dermed skal »geniet« være så meget desto større for at bryde igennem.\nVærker fra dette års Warszawa festival, bl.a. Lutoslawskis Dobbeltkoncert og Goreckis Beatus Vir kan høres i radioens P2 17.12.1980 kl. 22.30-24.00.


Audix F50/S dynamiske Cardioid vokal mikrofon med Switch hos Gear4Music.com\nkr. 435 NORMAL PRIS kr. 532 (Moms inkluderet @ 25%)\nAll-Purpose vokal mikrofon med tænd/sluk knap\nTil små og mellemstore PA systemer\nAudix F50/S dynamiske mikrofon er en begynder niveau all-purpose vokal mikrofon designet til brug med små til mellemstore PA systemer og monteret med en on/off kontrol skifte.\nProdukt Ref: 37154\nF50 er resistente over for feedback og er i stand til at håndtere høje SPLs uden forvrængning.\nMikrofonen er designet med en stram, ensartet kontrolleret Cardioid Polar Mønster til at hjælpe med at isolere vokal fra instrumenter på scenenDe varme, naturlige lydgengivelse er fantastisk til vokal og akustiske instrumenter.\nEn tænd/sluk-knap er udstyret til at give kontrol for brugeren at gøre F50/S en utrolig fleksibel og alsidig mikrofon.\nFølsomhed: @1 Knudsen 2,5 mV/Pa


63-årig forsøgt dræbt med kniv | 24NYT\nHjemNB63-årig forsøgt dræbt med kniv\n63-årig forsøgt dræbt med kniv\n24. februar 2018 24NYT NB, Nyheder Kommentarer lukket til 63-årig forsøgt dræbt med kniv\nSydsjællands og Lolland-Falsters Politi modtog i går kl.1505 anmeldelse om, at en 63 årig mand havde været udsat for drabsforsøg i en lejlighed på Karrrebækvej i Næstved.\nPolitiet kunne kort efter anholde en 37 årig mand med familierelation til den forurettede.\nDen anholdte sigtes for drabsforsøg ved at have tilført den forurettede flere knivstik.\nDen anholdte vil i morgen blive fremstillet i grundlovsforhør med krav om varetægtsfængsling.\nDen forurettede 63 årige mands tilstand er oplyst at være stabil.\nHan er indlagt og under fortsat behandling. Der arbejdes fortsat med klarlæggelse af de nærmere omstændigheder, hvorfor der ikke kan oplyses nærmere.\nSeks personer tiltalt for at svindle statskassen for mere end en milliard kroner\n13. april 2021 Kommentarer lukket til Seks personer tiltalt for at svindle statskassen for mere end en milliard kroner\nAf Jens Fuglsang Edelholt SØIK har rejst tiltale mod tre amerikanske statsborgere og tre britiske statsborgere for at have svindlet den danske statskasse for mere end 1,1 milliarder kroner via en tysk bank. Dermed er …\nSyv indvandrere truer med kniv\n13. april 2021 Kommentarer lukket til Syv indvandrere truer med kniv\nFyns Politi oplyser næsten aldrig signalement på gerningsmænd til vold og røverier. Det har 24NYT påtalt over for Fyns Politi adskillige gange. Når Fyns Politi en meget sjældent gang vælger at inkludere signalement, er det …\nVideo: Børn i flygningelejr sværger at dræbe vantro for ISIS\n4. april 2021 Kommentarer lukket til Video: Børn i flygningelejr sværger at dræbe vantro for ISIS\n25 mio. forskningskroner til ny matematik-professor på SDU\n13. april 2021 Kommentarer lukket til 25 mio. forskningskroner til ny matematik-professor på SDU\nVillum Fonden tildeler Vivek Shende 25 millioner til at forske i superstrengenes mysterier. For de fleste er fysikernes strengteori fuldstændig umulig at forstå, ja ligefrem kontra-intuitiv. For hvordan kan man rumme i sit hoved, at …\nSteen Ulnits deler ud af sin lystfiskerpassion\n13. april 2021 Kommentarer lukket til Steen Ulnits deler ud af sin lystfiskerpassion\nSteen Ulnits er klar med endnu en bog til lystfiskerne. I Tørflue og nymfe behandler han med sædvanlig kyndig hånd den fiskemetode, som regnes for den fineste inden for fluefiskeri. Fluefiskeri med tørflue og nymfe …\nCirkulært byggeri har udkonkurreret lineært byggeri inden 2030\n13. april 2021 Kommentarer lukket til Cirkulært byggeri har udkonkurreret lineært byggeri inden 2030\nErhvervsfolk skal kunne rejse frit\n13. april 2021 Kommentarer lukket til Erhvervsfolk skal kunne rejse frit\n13. april 2021 Kommentarer lukket til Årets første danske jordbær i Irma i dag\nNaturen skal kortlægges i statens urørte skove\n12. april 2021 Kommentarer lukket til Naturen skal kortlægges i statens urørte skove\nDyr lider: Derfor skal handlen reguleres bedre\n12. april 2021 Kommentarer lukket til Dyr lider: Derfor skal handlen reguleres bedre\nSiden 1980 er handlen med vilde eksotiske dyr steget med 2000 %, og handlen med eksotiske kæledyr er ligeledes alarmerende omfangsrig. Langtfra alle ejere formår at passe de komplicerede dyr, og Dyrenes Beskyttelse opfordrer derfor …\nMenneskerettighedsdomstolen blåstempler tvangsvaccinationer i EU\n13. april 2021 Kommentarer lukket til Menneskerettighedsdomstolen blåstempler tvangsvaccinationer i EU\nPolitiet aflyttede ulovligt\n10. april 2021 Kommentarer lukket til Politiet aflyttede ulovligt\nGlemmer du… – Så husker vi!\n10. april 2021 Kommentarer lukket til Glemmer du… – Så husker vi!\nHvordan påvirker algoritmer vores samfund?\n10. april 2021 Kommentarer lukket til Hvordan påvirker algoritmer vores samfund?


Playstation Move Heroes | ps3 Spil | Dvdoo.dk\nFakta om Playstation Move Heroes\nPlaystation Move Heroes, Til Ps3, Playstation 3, Ps 3, Playstation3\nDin anmeldelse af Playstation Move Heroes\nPassionen for spil her hos dvdoo.dk er enorm. En lidenskab vi er glade for at kunne give videre til kunderne via vores kæmpe udvalg indenfor spil. På grund af vores store sortiment og de mange genrer indenfor spilverdenen, er det lige før vi kan garantere, at vi har præcist det spil på hylderne, som du har i kikkerten.\nSortimentet vi kan præsentere, er meget bredt fra de nyeste udgaver af Sims, simulatorspil og Assasins Creed til klassiske spil som Tekken, Civilization og Mario Kart. Har din konsol et par år på bagen, så behøver du ikke fortvivle, da vores udvalg har spil til enhver.\nSøger du ikke efter et spil til dig selv, men mere til din dreng eller pige, så tilbyder vi også masser af lærerige og udfordrende spil til de små. Lige fra Dora Udforskeren og Smølferne til de yngste og Teenage Mutant Ninja Turtles og Lego Star Wars til de lidt større børn.\nVi håber, at bare lidt af vores lidenskab for spil har en afsmittende effekt på dig, og at Playstation Move Heroes skaber glæde hver eneste gang, det bliver sat i PS3. Vi ønsker dig rigtig god fornøjelse med dit nye spil.\nVi er Danmarks ældste forhandler af film online, da vi blev etableret helt tilbage i 1999. På tværs af de øvrige markeder er vi derudover blandt landets ældste internetbutikker. Som navnet dvdoo.dk antyder, var det primært DVD film vi havde på hylderne, da vi etablerede vores internetbutik. Og som tiden er gået, mens lidenskaben for nye filmformater og film blot blev ved med at gro, startede kærligheden for spiluniverset og musikken. Så der gik ikke lang tid før vi også havde musik CD'er og spil i sortimentet.\nVi bestræber os hele tiden på at skabe den gode kundeoplevelse. Det branchekendskab som vi har oparbejdet efter mere end 10 år giver os omfattende og detaljeret viden om, hvilke ønsker vores kunder har, når de besøger vores onlinebutik. Der skal overhovedet ikke være tvivl om vores store passion for og interesse i film, spil og musik og vi håber denne lidenskab tydeliggøres, og smitter positivt af på samtlige, der besøger vores univers af topunderholdning.\nSpørgsmål til film, musik eller spil kan du som regel finde svar på i vores FAQ. Alternativt kan du også skrive en e-mail eller ringe til vores kundeservice hvis du fortsat måtte have brug for hjælp. Dvdoo.dk ønsker dig rigtig god fornøjelse med besøget i vores netbutik.


El i Danmark - Energimuseet\nDanmarks første elværk åbnede i 1891. I de første år gik elværkerne under betegnelsen "lysstationer", fordi strøm stort set kun blev brugt til elektrisk lys. Siden spredte anvendelsen af elektricitet sig til næsten alle aktiviteter i det moderne samfund.\nStrøm er i dag så almindelig, at vi ofte først lægger mærker til den, når den forsvinder, som f.eks. ved de store strømsvigt, man i de sidste par år har oplevet på Sjælland, i USA og Italien\nProduktion og forbrug af strøm\nI Energimuseets udstilling fortælles historien om, hvordan strøm produceres, hvordan den kommer ud til forbrugerne, og hvordan den sætter sit præg på vores hverdag og kultur.\nPå de 1.000 kvadratmeter, udstillingen fylder, behandles mange undertemaer. Der er et afsnit om skiftende tiders design af lamper, der er miljøer med gamle elproducerende maskiner, der er afsnit om ungdomskulturens strømforbrug, der er et tv-studie, og der er et afsnit om industri med en rigtig industrirobot - for bare at nævne nogle af temaerne.\nForsøget, der gjorde mobiltelefoner mulige\nUdstillingen er bygget op, så der er noget for alle aldersgrupper og for begge køn. Der er til hvert tema stillet en computer op, hvor man kan søge information og se billeder, der giver en ekstra dimension til de mange flotte og særprægede genstande, som er udstillet.\nFor at forstå, hvordan en telegraf virker, eller forstå hvordan det er muligt at modtage et signal til radio eller tv eller tale i mobiltelefon, er der også lavet en række spændende interaktive opstillinger.\nFor første gang på et museum kan man opleve den tyske fysiker Heinrich Hertz's forsøg fra 1888, hvor han viste, at elektriske bølger kan sendes gennem luften. Forsøget blev grundlaget for at udvikle al trådløs kommunikation.\nEl her og nu\nPå den ene endevæg i udstillingen hænger et stort Danmarkskort, som viser elproduktionen i Danmark fordelt på centrale kraftværker, decentrale kraftvarme-værker, vindmøller og import/eksport.\nDu kan også følge produktionen og forbruget af el nu og her ved at klikke på linket nedenfor.


Få mest mulig ud af afgræsningen - ØkologiRådgivning Danmark\nFå mest mulig ud af afgræsningen\nFor nogle er afgræsningen stadig noget, der ikke får den opmærksomhed det fortjener. Der er meget at hente på bundlinjen ved at øge afgræsningen og hæve udbyttet i afgræsningsmarken.\nAfgræsningssæsonen nærmer sig, og derfor er det oplagt at få det planlagt i rigtig god tid. Få lavet en grundig vurdering af dine afgræsningsmarker, og planlæg derefter. Beregninger har vist, at der er mange penge at hente på bundlinjen ved at hæve græsoptagelsen, ca. 100 kr./kg. tørstof, du hæver græsoptagelsen med. Og endnu mere, hvis du samtidig hæver udbyttet i afgræsningsmarken. Det kan udmærket gå i spænd. Hvis du får det rigtig godt planlagt og løbende laver opfølgning, så er der store chancer for, at du kan tjene op til 500 kr./ko.\nTeam Eliteafgræsning er klar til at hjælpe med planlægning og gennemførelse af en effektiv afgræsning med en betydelig bedre bundlinje til følge. Tag fat i Team Eliteafgræsning (kvægrådgiverne i ØkologiRådgivning Danmark), og gør noget ved det.


Marineret skinke og flødekartofler med peberfrugt i Römertopf | NOGET I OVNEN HOS BAGENØRDEN\nMarineret skinke og flødekartofler med peberfrugt i Römertopf\nWeekend. Søndag og simremad i Römertopfen. Fantastiske Römertopf sejrede igen. Skønt at kunne fylde stegesoen og så ellers gå ud i solen og nyde det skønneste sensommervejr imens maden lavede sig selv. …..og sikke en skøn ret jeg fik kreeret i dag. Den lækreste møreste skinkesteg på bund af flødekartofler med masser af løg, hvidløg og peberfrugt. Flødekartoflerne fik et ekstra twist i dag. Jeg tilsatte bearnaisesauce. Ja interessant, ikke? …..Meget smagfuldt, nu er det tip også hermed givet videre ! 🙂\nJeg iler med at bringe opskriften på marineret skinke og flødekartofler med peberfrugt og bearnaise i Römertopf.\nDu skal bruge: 1 marineret skinke eller skinkeculotte ( så stor som mulig, min vejede 1 kg, oksefilet kan også bruges måske også hamburgerryg?) 2½-3 kg kartofler 5 løg i skiver 2 peberfrugter i strimler 4-6 gulerødder i skiver 10 fed pressede hvidløg (et helt hvidløg!) 7,5 dl. fløde (brug gerne Milda fløde light, så retten ikke bliver for fed) En flaske Jensen-bearnaisesauce. For smagens skyld. Kan undværes Salt/hvidløgspeber. Denne opskrift rækker til 4 personer i 2-3 dage.\nSådan laver du marineret skinke og flødekartofler med peberfrugt og bearnaise i Römertopf:\nSæt begge halvdele af din Römertopf i blød i vand.\nSnit løg, gulerødder, kartofler og peberfrugt.\nFyld Römertopfen 2/3 med kartofler og grønt i lag.\nKrydr undervejs med friskpressede hvidløg og salt og peber. Har du en 4-6 personers Römertopf kan alt fyldet måske være i den, men har du en lille som jeg, må du tilberede resten af kartoflerne i en skål for sig.\nBland kartofler og grønt godt.\nLæg skinken på toppen og hæld fløden og bearnaisesaucen ved.\nJa jeg ved godt at Jensen ikke er i kridthuset lige nu, men derfor er deres bearnaisesauce nu alligevel god. Det smagte rigtigt godt at blande flødekartoflerne op med bearnaise og de rigelige mængder løg, hvidløg og peberfrugt gjorde også retten ekstra smagfuld.\nSæt Römertopfen i en kold ovn og steg i 4 timer v. 125 grader varmluft. Har du kun 3 timer så hæv temperaturen til 150 grader varmluft. Har du 5 timer så sænk temperaturen til 100 grader varmluft.\nÅbn låget, skær skinken og servér.\nJa ER det ikke bare nemt? Skinken bliver saftig og mør, så mør at den kan være svær at skære. Ønsker du en mere fast skinke, så forkort tilberedningstiden med ½ time. Prik lige i kartoflern og mærk om de er møre inden servering 😉 Det er SÅ nemt med Römertopf! En tre-i-et-servering. Skinke, kartofler og sauce i et. Så nemt og så lækkert og madmoren kan læse tykke romaner på terrassen imens. Fedt! 🙂 Du kan se flere billeder af hele processen her. Det tog 1 time alt incl. at fylde Römertopfen og nu har familien mad i 2-3 dage. Skøn simreduft var der i huset hele dagen også. Ekstra Römertopf-bonus. Du kan sagtens udnytte ovnvarmen imens stegesoen simrer. Hvad måske med at bage en bradepandekage? Oplagt, hvis du orker og gider?! 🙂\nLøg, peberfrugt og hvidløg\nDer krydres godt\nSkinke på toppen og fløde tilsættes\nRigeligt med løg\nLækre smagfulde flødekartofler\nFlødekartofler med bearnaise, peberfrugt og hvidløg\nHar du endnu ikke fået købt dig en Römertopf må du vist snart have en på ønskesedlen. Er der ikke lidt for lang tid til jul?\nEn Römertopf er en fantastisk opfindelse!\nJeg elsker min stegeso! Saft og kraft bevares, stegen steger ikke tør, ovnen skal ikke rengøres efter madlavning og du slipper for potter og pander og en kæmpe opvask. Anbefaler denne ret, som jeg tænker kan laves med mange former for kød, oksekød måske også? Ja grønt fik vi ikke til i dag, jeg tænkte at der var rigeligt med grønt i retten. Lav gerne en grøn salat til hvis du synes. Skøn og lækker søndagsmad og nu starter en ny uge. Skønt at starte mandagen med lækkert varme-mad. God uge til dig 🙂\nHurtigtrørt guacamole med mayo...\nEngelsk bøf med bløde løg, flø...\nRömertopfen sejrer: Kyllingefi...\nSå er der mormormad på matrikl...\nLangtidsstegt oksesteg i Römer...\nBy Gitte Hansen|september 21st, 2014|Dagens ret, Kartofler, grønt og andet tilbehør, Mad til 2 dage, Mormormad - klassiske oldschool retter, Retter til Römertopf / stegeso, Slow food - simremad|0 Comments\nKold bearnaisedressing med estragon og honning


Volden med Kasper - Min store kærlighed - Movellas\n4. Min store kærlighed\nLang tid gik der.. jeg forsøgte at komme videre med mit liv. Jeg var nu fyldt 17, og havde et slags sabatår, hvor jeg ikke lavede noget, men forsøgte at få styr på det hele. Dumle og Kasper har nok været mere oppe og slås, end jeg har vidst på det tidspunkt. Men Kaspers venner er nu revet med ind det hele, og støtter ham fuldt ud i situationen, så nu er der flere ting at passe på. Men Dumle havde længe gået og forsøgt at lægge planer, hvilke planer og hvad for nogle planer, det har jeg ingen ide om, men planer det lagde han. Jeg valgte at tage hjem til Dumle, og Dumle tog fat i mig den dag og sagde. "Nu skal det hele stoppe, ingen af os kan klare det mere." Og bare den sætning gjorde, at jeg godt vidste hvad det her drejede sig om. Dumle havde arrangeret at jeg skulle mødes med Kasper, og forsøge at snakke med ham, og hvis det ikke ville gå som det skulle gå, så ville det simpelthen ikke ende godt for Kasper. Så jeg kørte med Dumle ud på landet, som det egentlig var, i nærheden af en superbrugs, og jeg forsøgte at snakke med Kasper da han dukkede op. Mens Dumle stod 2 meter bag mig. Jeg kan tydeligt huske alle ordene der kom ud af min mund, men egentlig hjalp de ord overhovedet ikke. Ordene har jeg ikke tænkt mig at fortælle, selvom de sidder indprintet i min hukommelse, som var det i går. Det hele endte op som det ikke skulle gøre, og vi skulle nok have taget politiet ind før, men det skete simpelthen ikke. Kasper blev skudt, lige foran øjnene på mig. Og jeg sad der, for han var jo min store kærlighed, selvom han havde gjort alle de ting. Men jeg sad der, og græd faktisk over ham, måske græd jeg også af lettelse. Jeg blev hurtigt kørt hjem.. Uden videre at få fortalt hvad der sktee med Kasper, eller noget som helst overhovedet, og jeg fortsatte mit liv, med kæmpe spørgsmålstegn over det hele. Jeg havde så mange spørgsmål, som jeg ikke kunne få besvaret. Var han virkelig død? Er det nu overstået? Hvad sker der så nu? Hvad med Dumle?


Den Djurslands-baserede dørproducent Vahle har fornylig afsluttet leveringen af indvendige døre til Carlsbergs nye internationale hovedsæde i Valby i København. Det kaldes med rette et ikonisk byggeri, som lever op til meget høje standarder. Byggeriet er tegnet af C.F. Møller.\nDørene er i mørke farver og produceret af røget eg. I den røgede eg gemmer der sig en reference til en mættet, tung og mørk øl. Paneler og døre går ud i et, og hvis det ikke var for dørhåndtaget, ville det ikke være til at se, at der rent faktisk er en dør. Der er bl.a. brugt indvendige dørpumper for at opnå effekten med en dør, der er helt integreret i væggen. Formålet er at skabe store og rolige overflader, som samtidig giver varme og glød.\nMeget høje krav til præcision\n- Det særlige ved denne løsning er, at vi har samarbejdet med en tredjepartsleverandør, som har foretaget beklædning af dørene, for at sikre ensartethed mellem paneler og døre, fortæller Bo Vejen, salgschef ved Vahle A/S.\nEn helt plan overgang mellem paneler og døre stiller uhyre høje krav til præcision.\n- Vi arbejder med tolerancer helt ned til 1 millimeter. Det kræver meget af de involverede parter, bl.a. tømrere og entreprenører, i sådant et byggeri, for at forstå kompleksiteten, siger Bo Vejen, og fortsætter:\n- Det stiller naturligvis også store krav til kompetencerne her hos os i Vahle. Derfor har vi faguddannede medarbejdere, møbelsnedkere, maskiningeniører og tømrere med årelang erfaring, som forstår materialerne og det samspil, de skal indgå i.\nI en leverance som til Carlsbergs nye internationale hovedsæde går der lang tids forberedelse forud. Faktisk gik de første drøftelse i gang allerede tre år før levering, og Vahle lægger generelt vægt på at være med i processen så tidligt som muligt for at præge de gode løsninger.\n- Vi har en ganske stor idébank, hvor vi samler løsningsforslag, baseret på mange års samarbejde med arkitekter og bygherrer. Det skaber og konsoliderer samtidig et netværk, hvor det er muligt at springe nogle led i processen over, fordi vi kender hinanden, forklarer Bo Vejen.\nSom tommelfingerregel skal højkvalitetsdørene fra Vahle kunne holde i hele 100 år, og der er tale om døre, der i nogle tilfælde kan veje op til 100 kilo. Det stiller igen høje krav til samarbejdspartnere som transportører og entreprenører om korrekt behandling af døren frem mod montering.\n- Carlsbergs internationale hovedsæde er et vigtigt referenceprojekt for Vahle. Vi glæder os ved tanken om, at gæster fra nær og fjern vil gæste bygningen, og uden tvivl blive betaget af den smukke arkitektur og det uovertrufne materialevalg, som vi i al beskedenhed har bidraget til, siger Bo Vejen.\nDøren som arkitektonisk element\nVahle har hjemme i Mørke på Syddjursland. Vahle producerer indvendige højkvalitetsdøre, både klassiske og moderne døre. Med afsæt i danske håndværkstraditioner designer Vahle fyldningsdøre, der bevarer historien og glatte døre, der skaber historie. Formålet er at skabe er produkt, der holder i generationer ved at forene håndværk, funktion og design.\nUdover Carlsbergs internationale hovedsæde har Vahle bl.a. leveret til Tietgenkollegiet, Amalienborg - Frederik VIII’s Palæ, Hotel d’Angleterre, Det Kongelige Teater, Stella Maris Hotel de Luxe, Den Gamle Nationalbank, Dinesen Showroom, BESTSELLER, Dokk1, Jorcks Passage, Christiansborg Slot, Hotel Randers, Strandhotellet Blokhus, Brahetrolleborg Gods, Det Grå Fyr i Skagen, Copenhagen Plant Science Center, Sct. Mortens Kirke, Silkeborg Rådhus, Egeris Kirke og Sct. Pauls Kirke.\nArkitekter og bygherrer har valgt køkkener fra DESIGNA til Lighthouse\nKunstnerisk akustik i Norges mest moderne kontorbyggeri


Kloakservice - din identitet eller blot et supplement til dig? - kenthph.dk\nNogle mennesker arbejder jo med et arbejde, som de godt kan lide; sådan skulle det også helst være for langt de fleste mennesker:\nDe møder glade ind på arbejde og har ikke noget imod at yde lidt ekstra. De giver en hånd med, når der er brug for det. De løfter i samlet flot. De bliver også gerne lidt efter lukketid, for at gøre arbejdet lettest for alle til dagen efter.\nAndre mennesker er også som sådan glade for deres arbejde, men det er måske andre ting, som de er glade for ved deres arbejde, som egentlig ikke er arbejdet i sig selv, men måske kollegaer, fleksible arbejdstider, kort afstand til arbejde og videre.\nSelvfølgelig er der så også dem, der arbejder, fordi de ved, at regningerne og udgifterne skal betales, og familien skal forsørges derhjemme. Måske er de ikke endte i den afdeling med arbejde, som de altid drømte om, men de er tilfredse med deres liv.\nMåske skal arbejdsdagen bare overstås, så de kan komme hjem og dyrke en hobby, familien eller andet, og weekenden, hvor der ikke skal arbejdes, samt ferie er det bedste i verden.\nOg så er der atter dem, der er karrieremennesker, måske helt har droppet at stifte familie og bruger al ens tid på arbejdet. Faktisk er deres identitet hæftet op på dette arbejde, og de kan vitterligt ikke forestille sig en tilværelse, hvor de ikke bruger det meste af døgnets vågne timer på at arbejde med det givne.\nMåske driver man endda ens eget firma, som er ens hjertebarn, hvilket kræver en hel del arbejde udenom selve hovedarbejdet.\nAlle disse typer af mennesker kan sagtens falde ned i faget med kloakservice, selvom det måske ikke lige er til at forestille sig, men det er reelt nok.\nSå du kan spørge din nærmeste kloakarbejder, hvad arbejdet betyder for dem og prøve at indsætte vedkommende blandt de typer, vi har nævnt her.


monstermor: maj 2013\nJeg er blevet gjort opmærksom på, at stamcellebanken Stemcare har et arrangement på lørdag d. 1/6, hvor familievejlederen Lola Jensen kommer. Hun fortæller lidt om, hvordan man bevarer gnisten i parforholdet efter man har fået baby. Og derudover er der mulighed for at høre om navlesnorsstamceller. Hvilket jeg selv synes er et ret interessant emne.\nDet foregår i Strandgade 27B, København. Kl. 10.30-13.00.\nDet koster 50 kr inkl forplejning, men jeg har fået lov til at invitere mine læsere helt gratis. Er I interesseret, så skriv en mail til mig med navn senest fredag formiddag, hvor jeg skal sende det videre.\nFor god ordens skyld vil jeg lige skrive, at jeg ikke har fået noget for at reklamere for arrangementet, udover invitationen selvfølgelig. Jeg har ikke engang mulighed for at komme selv, med det er da altid rart med en gratis invitation til noget alle med børn kan have brug for.\nHar I ingen planer på lørdag, er det bare med at skrive til mig.\nIndsendt af Julie Stuhr kl. 22.04 49 kommentarer:\nIndsendt af Julie Stuhr kl. 08.00 49 kommentarer:\nIndsendt af Julie Stuhr kl. 08.00 50 kommentarer:\nIndsendt af Julie Stuhr kl. 12.09 46 kommentarer:\nIndsendt af Julie Stuhr kl. 23.52 48 kommentarer:\nIndsendt af Julie Stuhr kl. 23.18 48 kommentarer:


Gælder grundloven på landet? - Bæredygtigt Landbrug\nGælder grundloven på landet?\nMandag den 11. maj kommer der forhåbentlig svar på netop det spørgsmål, når Retten i Holstebro afsiger dom i randzonesagen mod Povl og Christian Blak Bojer.\nPovl Blak Bojer og hans søn Christian Blak Bojer fra Thy står anklaget for at have overtrådt randzonelovgivningen. Siden 2012 har far og søn kæmpet en kamp med at finde hoved og hale i randzonelovgivning og forvirrende kort, som ikke engang myndighederne selv kan finde rundt i.\nBæredygtigt Landbrug, der har støttet Povl og Christian Blak Bojer i retssagen, har igennem hele forløbet gjort gældende, at randzoneloven er ugyldig og i strid med grundlovens §73, der fastslår, at ejendomsretten er ukrænkelig. Og netop fordi man mener, at loven er ugyldig, fastholder Bæredygtigt Landbrug, at man ikke kan dømme Povl og Christian Blak Bojer.\nSagen har fået stor opmærksomhed og bliver fulgt tæt af alle landmænd i Danmark, da den kan have store konsekvenser for landbrugets generelle vilkår og økonomiske bæredygtighed.\nHos Bæredygtigt Landbrug er man spændt på udfaldet og ser frem til at få resultatet af lang tids hårdt arbejde.\n“Det er en meget lang proces, der får sit foreløbige punktum. Når jeg siger foreløbige, så er det fordi, at jeg selvfølgelig er fuldstændig opmærksom på, at nærmest uanset resultatet, så kan det her være en sag med så væsentlige principper på spil, at der bliver anket til landsretten. Men under alle omstændigheder bliver det godt at få en eller anden form for klarhed. For Povl og Christian Blak Bojer i særdeleshed og for dansk landbrug i almindelighed vil det være rigtig godt at få klarhed,” siger direktør i Bæredygtigt Landbrug, Bjarne Nigaard.\nBæredygtigt Landbrugs direktør tør ikke spå om randzonedommens udfald, men han har dog et klart ønske til domsafsigelsen, hvad enten Povl Blak Bojer og hans søn bliver dømt eller frifundet.\n”Jeg håber, at dommeren sender nogle klare signaler om, hvad han har gjort sig af overvejelser. Hvad har han lagt vægt på, og hvad har for ham været væsentligt. For så ved vi, hvad vi har at gå efter i det videre forløb. Hvad er det, vi skal se på, hvad er det beslutningstagerne skal se på, hvad er det meningsdannerne skal se på i forhold til den proces, der helt naturligt vil komme, hvor man så skal evaluere, hvad der var godt og skidt. Og hvis dommeren har været så elskværdig at sige, at de her punkter synes jeg var særligt væsentlige, så er det der, vi starter,” siger Bjarne Nigaard.\nDen ene af hovedpersonerne, Povl Blak Bojer, glæder sig også til domsafsigelsen, men han er klar over, at dommen på mandag formentlig ikke er den sidste i sagen om randzoner på hans marker.\n”Jeg har en rimelig god fornemmelse, og det støtter jeg på forsvarets procedure. Jeg mener, at der var nogle meget stærke juridiske argumenter for, at vi ikke kan dømmes,” siger han og fortsætter:\n”Jeg tror dog, at sagen bliver anket, uanset om vi vinder eller taber. Hvis vi vinder, er jeg tilbøjelig til at tro, at anklagemyndigheden vil have sagen prøvet ved landsretten, og hvis vi taber, så er jeg også ret sikker på, at vi vil have den prøvet ved landsretten med baggrund i, at jeg synes, vi har en tydelig juridisk argumentation. Så der bliver nok kun sat et foreløbigt punktum i sagen på mandag.”\nDommen bliver afsagt i Retten i Holstebro mandag den 11. maj kl. 9.00.


OCTAVIA - ŠKODA Aabenraa\nŠKODA ŠKODA Aabenraa\nŠKODA OCTAVIA - Den perfekte familiebil\nDen helt nye generation af OCTAVIA er større og, takket være dens silhuet endnu mere følelsesbetonet og dynamisk end nogensinde før. Den udstråler på alle måder selvsikkerhed, tidløshed og kvalitet, så den vil repræsentere dig på bedste vis, uanset hvor du er på vej hen.\nDermed er OCTAVIA endnu et eksempel på vores filosofi om at bygge smukt designede biler, som har fokus på passagererne og på køreglæden.\nVelkommen til den nye generation cockpit, som sætter nye standarder i klassen. OCTAVIA fås med Head-up-displayet, som projicerer informationer på forruden, vil give dig et nyt perspektiv på verden. Du kan se alle vigtige detaljer på to 10” displays som OCTAVIA fås med. De minimalistiske linjer og ambientebelysningen, som OCTAVIA fås med, tilfører den afsluttende finish til den elegante atmosfære i kabinen.\nPlads nok til både familie og forretning\nDen helt nye og endnu mere rummelige OCTAVIA vil opfylde dine arbejdsmæssige behov i løbet af ugen, og har plads til alle familieplanerne i weekenden. Du kan sagtens få plads til det hele i bagagerummet på 600 l, og så er der stadig masser af plads tilbage til både for- og bagsædepassagererne.\nDen bedste sikkerhed i klassen\nDu kan køre uden bekymringer, uanset om du baner dig vej gennem de travle gader i byen eller cruiser afsted på de åbne veje. OCTAVIA er udstyret med en lang række nye førerassistentsystemer. De løfter sammen med de ni airbags og de maksimale 5 stjerner i Euro NCAP-testen passagerbeskyttelsen til et nyt niveau.\nUDFORSK OCTAVIA OG SE PRISER\nTlf.: 74 63 36 36 eller Ring mig op


Langt pokker i MOL - Page 266 - Online Logbog - Motion-onlines Forum\nGregers TF 1,255\nOK, det da rart at man stadig kan - jeg forestiller mig at der alligevel er mere snævre rammer end før i tiden. Hvilken måske heller ikke er helt tosset, i hvert fald i nogle tilfælde.\nJeg er nok lidt idiot, for jeg har ikke kunnet holde mig helt i ro. Omvendt er det så lidt, så det burde for pokker ikke kunne skade. Jeg bliver bims, hvis jeg slet ikke må noget.\n2 sæt rows og 4 sæt biceps - de 2 første var til at komme i gang på inden der blev failet i de sidste 2.\nFør arbejde blev det til 25 minutters Zwift i zone 1\nEfter arbejde lidt overkrop i DSBs jernkælder men ikke mere end det jeg plejer at lave i FW.\nDer er god vendetid i Farum på en aftentur og jeg havde en uimodståelig trang til at smage den nye brunkage-twix. I kiosken står en stangvissen stodder (eller... han er i kørestol) og plaprer løs om da han var i Banevagten på Otto Bussesvej osv. Fulde folk er jo meget mindre berøringsangste end vi er normalt og på et tidpunkt hvor han rigtig skal forklare om de sporskifter han lavede, tager han fat i min arm og stopper og udbryder, fuck du har store arme. De må være lidt svært gennem vinterjakken men jeg tager det som en kompliment - man må tage hvad man kan få, efterhånden.\nInden arbejde var strømmen forsvundet i badevognen. Jeg var heldig at der stadig var varmt vand i beholderen - omend det var småkoldt at bade for åben dør for at få lys ind. Er der strøm og varmt vand i morgen, så satser jeg på lidt Zwift, ellers gider jeg ikke tage i FW i frostvejr for at gå i bad flere gange.\nhmm, jeg er stadig ikke på Zwift.\nUmiddelbart kræver det vist en halv dyr trainer (direct-drive) og så skal jeg også have en ny skærm for at afvikle software, men det er nu ret inspirerende at læse om dine træninger, så overvejer stadig...\nDebuterede i øvrigt i parløbskonkurrencen lørdag (med lillebror). En ok 5. plads.\nDer var lidt forskelligt +-, så god erfaring til fremtidige stævner!\nVi bliver vilde hvis vi begynder med semistruktureret træning ;-)\nEdited December 1, 2019 by kahlua-kalv\nOmsider fik jeg lov at skrive - ellers blev rammen om skrivefeltet bare blå når jeg trykkede på den. Men den grønne knap oppe i højre hjørne virker realaktiver ofte, når man ikke er på den nyeste side.\nJeg fik kørt en time i zone 2. Først meget jævnt men Zwift crashede og måtte genstartes og den genoptog turen på en anden rute med en masse bakker og derfor lidt flere udsving.\nRet kort efter gik jeg helt kold og faldt i søvn og sov lidt over 2 timer. Men en dejlig dag i dag hvor der hverken var håndværkere eller jeg har skullet på arbejde. Det er næsten 3 uger siden sidst med sådan en sumpedag\nI morgen står den på tøjvask og en rutinetur til kiropraktor - næste træning bliver cykelbanen på tirsdag og derfra holder jeg træningskæden stram igen.\nDet var da en fin debut - tillykke til jer begge to.\nSurt med Zwift - det gør bare meget sjovere at trampe løs indendørs.\nMin ipad var faktisk også for gammel da jeg ville begynde. Udover at det var irriterende penge til en ny, så er den hurtigere end den gamle, så det var egentlig OK at få den gamle af vejen, når den umiddelbare irritation havde lagt sig. Men Greta synes jo nok ikke om den slags fornyelser\nHenrik S. 1,094\nMen Greta synes jo nok ikke om den slags fornyelser\nNej, den er sgu ikke Greta-godkendt\nI går frøs jeg konstant og var øm i halsen og frygtede at jeg var ved at blive syg - sker jo tit i træningspause eller ferie fra stresset arbejde, når immunforsvaret drosler ned. Meget u-Greta´sk har jeg knaldet fuld skrue på alt varme incl min varmeblæser.\nI går aftes tåhævninger på et ben fra plant gulv: 50, til fail for vanstre - vist lidt over 40\nI morges lidt i tvivl om jeg skulle tage til banecykling eller ej, for det gik bedre med helbred men det var ikke super. Det viste sig at jeg ikke havde feber og tog afsted.\nOk opvarmning - ret lang\n3 x 20 omgange progressivt med meget roligt udlæg.\nTil sidst en 4-4 med 8 omgange nede på sort. Jeg gad egentlig ikke men blev lovet højt og helligt at der VILLE blive restitution på den blå så jeg kørte med alligevel. Da jeg ligger på 36 råber de at jeg skal sætte farten op - så er det jo ikke restitution. Ikke for mig, i hvert fald. De 4 omgange oppe ved barrieren kører jeg på 90-95% og har sat dem med en halv omgang da jeg er færdig. Jeg hægter mig på igen og resten er der ingen tempoforskel mellem restitution og interval. Men det vidste jeg jo godt og var derfor jeg ikke gad køre med.\nDer er ikke rigtig nogle ryttere til næste træningshold og der må jeg også gerne køre, så jeg fik kørt en håndfuld sprint-indløb i tekniktempo.\nLidt trilleri på fortovet - der var 3 “nye” der var dukket og jeg kunne ikke lige få min fede røv ud på banen.... men så kørte den ene en flyvende 200meter og så kunne jeg jo også, så ned og skifte tandhjul bagerst.\nOp på banen hvor jeg fik 4 ekstra runder ved barrieren indtil jeg var sikker på at kunne spurte uden at komme i nærheden af de andre. Det blev alligevel kun en 175meter da de to ungdomsryttere kørte og snakkede og sejlede over meget af banen. Trods trætte stænger gav det ny hastighed-PR i gear 51-13 (udover dengang Dior gav mig dernypace).\nSå virkelig dejlig afslutning efter de sidste pauvre træninger på banen. Jeg fik også sat ny sadel på og indstillet højde og hældning - jeg tror det fungerer fint som den står nu. Sadlen er egentligt fejlkøb men det kunne være at jeg skulle få en magen til på tricyklen, for man klistrer godt fast på den. Måske jeg ikke hele tiden glider frem, som jeg gør med den der sidder på nu, hvilket reelt er ret irriterende.\n51km på kontoen\nEdited December 3, 2019 by Gregers TF\nkahlua-kalv and Henrik S. reacted to this\nHip hip..Jeg har fået vand og afløb i køkkenet. Det gør alligevel alt en del lettere.\nJeg har lige afsluttet en gang Swift. 8 x 40/30 + 8 x 40/20. Jeg skal dog stadig ned i badevognen for at blive ren før jeg tager på arbejde. Der regner jeg med at træne overkrop\nFin hård overkropstræning i går med lidt ekstra legetid på armene.\nDet skifter lidt mellem at jeg føler mig rask, er småsnottet, så rask og lidt ondt i halsen. Men i FW før arbejde:\nTåhævninger på et ben: 30 x bw+20, 30 x bw+20, 30x bw+20\nHexbarsquat: 12x100, 12x100, 12x100\nHacksquat med en ben: 6, 6, 6\nSiddende lårcurl: 8x55, 8x55, 8x55\nDer var god stemning i frivægtrummet. Der er to unge kvinder som er svære at undgå at lægge mærke til - iser den muskuløse af dem, for hun render tit hen til et spejl for at flexe og det er nu ikke så tit damerne gør den slags. Og så står de tit og snakker i gangvejene så man ikke lige kan komme forbi dem. Nå men den lille skulle dødløft for første gang og puha hvor hun krummede i ryggen. Hendes indvandrerkæreste kom styrtende og stoppede hende og det gik op i ret meget grin fordi hun blev ved at krumme ryggen. På mystisk vis røg jeg med i det og på et tidspunkt har hun prøvet mange!!! gange og kæresten har lagt skiver under og hun opgiver. Jeg er færdig med min hexbar og får sat den op til hende og vupti, så ser det fint ud. Ikke helt samme øvelse men bedre end ingenting. Først da jeg er færdig med min hack stopper hun med hex´en, så helt tosset var min ide nok ikke. Og så helt rart at udveksle ord med andre uden det er mega akavet - ikke særligt tit det sker.\nNår jeg kommer hjem tænder jeg igen for al varme i lejligheden og håber at få sovet godt til i morgen der bliver træningsfri.\nStadig småsnottet, så aflyste besøg hos mor for ikke at risikere evt smitte - hendes helbred er ikke super godt, så.....\nDet er dog ikke værre end at jeg hoppede 45 minutter på turboen. Reelt ville jeg have kørt i z 2 men det er altså for kedeligt at ligge med samme belastning konstant, så skiftede mellem at ligge i bunden af 2 og bunden af 3.\nI morgen er der banecykling kl. 10-12. Hvis jeg vågner på den tid håndværkerne begynder at larme (7:30 og det har jeg desværre gjort også de dage de ikke har larmet ) tager jeg på banen og ellers bliver det Zwift igen.\nJeg har fået en lille fiber i venstre balle men regner ikke med at den vil drille.\nVægten er mere under 92 end den er over og det er jo dejligt at den omsider kravler nedad, især når jeg stadig kan putte lidt muller på kroppen. Armene er ikke tilbage på 40cm men der mangler ikke meget - jeg tror den frie leg i DSBs træningsrum alligevel gør noget godt, selvom ikke alt er helt efter bogen.\nNå nu må jeg hellere komme ned i badevognen, så jeg er klar til 4 afsnit af “Huset”\n.... der var strømmen så gået igen. Jeg fik fat i tilkaldevagten og efter at have vist ham hertil hovedtavlen, hvor jeg havde en ide om hvor den var gal, samt genindkoblet vandvarmere mm i de to vogne, fik jeg carte blanche til at genindkoble strømmen hvis den røg igen. Det gjorde den ret hurtigt et par gange men nu har jeg ladet toiletvognen stå død og umiddelbart holder strømmen - der er også toiletter i badevognen.\nTrods jeg var ude og pille sidste gang strømmen forsvandt lidt efter midnat, så vågnede jeg 7:50 og kunne have taget til banecykling. Men jeg følte mig småsløj og sov videre. Da jeg vågnede igen var jeg stadig off, så ingen træning i dag og heller ikke i morgen.\nDer er julefrokost efter banecykling på tirsdag - der vil jeg ret gerne med hvis helbreddet ikke er helt skævt.\nDet er næsten irriterende at jeg ikke bliver rigtigt syg og får det overstået i stedet for så længe at tage tilløb.\nHelbred egentlig Ok i går men jeg holdt mig i ro, for at give kroppen lidt overskud.\nI dag julefrokost på cykelbanen med lidt træning først. Opvarming, 20 omganges progressivt, En håndfuld “tag en halv omgang” (video af den ene), og en “hygge”tur på den sorte streg med 38-40 km/t, mens der var nogle der kørte 4/4\nEdited December 10, 2019 by Gregers TF\nSer fedt ud! Giver en bedre fornemmelse af fart og 'virvar' på banen når kameraet er onboard :-)\nCool hvis du gider smide flere op i loggen !!!\nJa, der godt nok fart over feltet ...\nCheck - jeg har lige fået lavet mig en seperat Instagram, så jeg kan lave mere MOL-orienterede videoer.\nI dag en tur på Zwift, der crashede tre gange undervejs, samt da den skulle gemme. Nuij, hvor er jeg træt at opdateringer der ikke er gennemtestet\nNå, men det blev til ca 40 minutter.\n5 min sweet spot\n5 min zone 2\n5 min omkring FTP\n5 min zone 1-2\n5 min let vo2max\n2 min zone 1\n2 x 30 sek 400w stigende til 450 med 30 sek pause\n3 min zone 1\n1 min over 500w\n3 min afrul\nHov.. jeg glemte i går aftes:\nTåhævninger på et ben, plant gulv: 55, 36 samt et sæt mere til fail for venstre ben\nI min “gamle” FW, da det nye signalsystem var brækket ned da jeg skulle træne og ikke turde stole på at kunne møde til tiden uden bil til/fra FW.\nHexbarsquat: 10x stang, 10x60, 10x80, 10x110, 10x110, 10x110\nSiddende tåhævninger: 20x50, 20x50, 20x50, 20x50\nKropshævninger: 8, 8, 8, 8\nFrontsquat: 10x stang, 10x50, 6x70, 6x80, 4x80 - kunne ikke rigtigt holde opspændet, så stoppede.\nLeg extensions: 10x60\nSiddende lårcurl: 10x10, 10x10, 10x70, 10x70\nBænkpres, DB: 15x27,5, 10x27,5\nLeg extensions: 10x60, 10x70\n- i lynbad og hjem og pakke mad og få de sidste DSBklude på.\nDa jeg kommer hjem står hoveddøren åben - ikke bare ulåst men åben og der er ikke en håndværker i nærheden. Da jeg kom hjem fra arbejde i går, var der en nøgleboks på svalegangen der stod åben. De tager ikke det med låste døre ret højtideligt.\nJeg havde frygtet invaliderende DOMS i benene, så øm jeg var allerede i går men det er på retur. Jeg er dog øm i mave/core af frontsquatten men det var forventet, som det føltes i går. Jeg havde egentlig tænkt mig at blive ved hacksquat januar med og så skifte over til frontsquat med lavere reps men det kunne godt lave skader, så allerede nu bør jeg nok veksle mellem de to øvelser, så coren ikke braser sammen.\nI dag 1 time på Zwift (efter både den og IOS er opdateret). En time i zone 2 uden det var alt for nidkært.\nI morgen får jeg travlt med lidt praktiske gøremål inden jeg skal op og besøge min onkel og hente en minidisc-afspiller/optager\nOg dagens højdepunkt: Den sidste uges tid har der væres en lille skygge på venstre quad men i morges var den helt reel. En ny fiberbundt-bule som i årevis har været tydelig på højre lår men først nu også (i det spæde) er at se på venstre.\nJeg nåede alligevel at få rørt skinkerne i 40 minutter\nPlanen var en tur i FW men regnen stod ned i stænger og jeg gad ikke bevæge mig udenfor.\nI stedet en time i z 2 på Zwift med høj kadence - 100 i snit landede jeg på. Når træningerne er så korte som de er på turbo´en, har jeg en tendens til bare at mose wattene ud med lårene i stedet for kredsløbet. Det virker bare ikke at køre sådan når cyklen kommer på ud vejene, så.....\nEdited December 15, 2019 by Gregers TF\nTotalt morgenpanik med tiden. Dels blev jeg ikke vækket af håndværkere og jeg havde ikke handlet.\nTåhævninger på et ben: 15 x bw + 24, 15 x bw + bw, 15 bw + 15\nHexbarsquat: 10x100, 10x110, 10x110\nHacksquat: 10x40, 10x80, 6x100, 6x100, 6x100\nSiddende lårcurl: 10x70, 10x70, 10x70\nEtbens hacksquat kun venstre ben: 6\nLeg extensions: 10x70\nLeg extensions kun venstre ben: 10x35, 10x40\nFørste pause på arbejde:\n3 sæt bænkpres\nAnden pause på arbejde\n2 sæt rows\n2 sæt bredt træk til bryst overhåndsgreb\n2 sæt smalt træk til bryst underhåndsgreb\n2 sæt biceps supersættet m biceps\n1 sæt triceps\n3 sæt hyperextensions\n3 sæt mave\nJubiii - mit badeværelse bliver færdigt før tid - det bliver frigivet når håndværkerne går på juleferie i morgen, i stedet for 8ende januar.\nJeg smed en del ting ud, da jeg møffede om i lejligheden for at gøre plads og jeg har brugt en del tid på at købe nyt. Det er elendigt timet, for det tager en krig, nu alle er ude og shoppe gaver.\nJeg fik dog hoppet på Zwift inden vasketøjet\nÆv. Badeværelset er alligevel ikke færdigt og resten af lejligheden stadig ikke klar til at møbler mm bliver sat på plads. Den ene elevator gik i stykker i går og blev først lavet i dag, så håndværkerne har stået i elevator-kø som var det motorring 3 i myldretiden.\nVVS-delen er dog frigivet, så selvom der ikke er strøm og der er åbent ind til skakten, så jeg kan bruge toilettet og jeg har lige været i bad. Jeg piller også mine støvvægge ned når dette er skrevet og tadaaa kaffemaskinen kommer frem på køkkenbordet Jeg kommer til at rydde køkkenet igen efter nytår, så de kan komme til det tid sidste men nu bliver det rart med noget der ligner hverdag igen.\nJeg fik købt lidt mere krimskrams i dag (bl a.nyt vandtæt underlag til entreen, så vintercyklen kan komme frem) - igen tog det en evighed pga julehandel og trafik.\nNåja for resten, jeg sad en halv time i zone 2 op til Huset på Christianshavn og satser på lidt intervaller før arbejde i morgen.\nI går en ret stille styrketræning. Overkrop i DSBs kælder og herhjemme blev det til okklusions-bulgarsk split squat og derefter tåhævninger på et ben.\nJeg har fået ondt i halsen er er blevet småsnottet igen - det føles præcis som sidst.


Trafikvalg i København – Rådet for bæredygtig trafik\nTrafikvalg i København\nTrafikhøringen er afholdt med et vellykket forløb.\nFolder om mødet med 20 trafikspørgsmål til politikerne er stadig lige aktuel.\n>> Se den her (pdf-fil)\nFår vi reduceret bilkørsel, bedre forhold for cyklister og fodgængere, mere kollektiv trafik og renere luft efter kommunalvalget den 15. november ?\n>> Se indledningsoplæg ved trafikhøringen af Kjeld A. Larsen\n>> Se “En trafikpolitisk vision for København” oplæg ved trafikhøringen af trafikforsker, professor Lise Drewes Nielsen\n>> Se politikersvar på trafikspørgsmål stillet ved høringen den 29. september 2005.\nSom opfølgning på trafikmiljøugen (uge 38) afholder RBT denne høring.\nEn bys trafikbelastning afhænger af, hvilken trafikpolitik stat og kommune fører.\nDet er ikke noget, der bare kommer af sig selv på grund af ”udviklingen”.\nPå hverdage kører der i døgnet ca. 700.000 motorkøretøjer over kommunegrænsen.\nDet er 50 % flere end i 1980.\nDette tal vil fortsætte med at stige, medmindre kommunen ændrer politik.\nBiltrafik fylder byen op, skaber støj, luftforurening, trafikulykker og dårlig fremkommelighed for busser, cyklister og fodgængere. Meningsmålinger viser klart, at flertallet af københavnerne ønsker at få reduceret biltrafikken.\nMorgendagens trafik i Købehavn bestemmes af de politikere, der vælges ved kommunalvalget den 15. november i år. For at få styr på, hvad de politiske partier mener om emnet, afholder Rådet for Bæredygtig Trafik dette debatmøde.\nMødet indledes med et oplæg af trafikforsker, professor Lise Drewes:\n“Udfordringer til fremtidens trafikpolitik – hvordan kan der sættes grænser for automobiliteten?”\nDerefter er der debat med repræsentanter for de partier, der stiller op til kommunalvalget i København.\nPolitikerne har på forhånd fået stillet 20 spørgsmål om Københavns trafik. Spørgsmålene kan ses her.\nMogens Lønborg, Det konservative Folkeparti,Lilian Bliksby, Venstre, Bo Asmus Kjeldgaard, SF, Jacob Hougaard, Socialdemokraterne, Karin Storgaard, Dansk Folkeparti, Mikkel Warming, Enhedslisten, Anders Thomsen, Det Radikale Venstre\nMødet arrangeres i samarbejde med De Københavnske Lokalråds Koordinationsudvalg.\nNotat om havnetunnel


Sådan aktiverer du din 500 kr bonus\nOpret en konto hos Danske Spil og følg vejledningen\nÅben Min side\nVælg herefter > "Oddset Bonus" > "Nye Bonus Tilbud" i fanen > Klik "Benyt Tilbud"\nOverfør herefter 500 kr. til din spilkonto\nNår gennemspilskravet for din indbetaling er opfyldt modtager du din bonus\nBonussen gives kun til nye spillere på danskespil.dk. Man er ny spiller, når man ikke tidligere har haft en spilkonto på danskespil.dk. Tilbuddet er kun gyldigt for spil via danskespil.dk, og tilbuddet kan kun accepteres én gang.\nFor at aktivere bonussen, skal der minimum indsættes 500 kr. på spilkontoen. Beløbet skal omsættes minimum 6X til minimum odds 1,50, før bonusbeløbet overføres til spillerens konto. Det maksimale bonusbeløb, der kan tildeles en spiller, er 500 kr.\nSpilleren kan ikke disponere over bonusbeløbet før kravene til gennemspil er opfyldt. Kun spilomsætning, der opfylder de opstillede krav til gennemspil, tæller med i gennemspil af bonussen. Du kan følge med i gennemspilningen af din bonus på din Oddset bonus side. Opfyldes gennemspilskravene ikke indenfor 60 dage efter aktivering af bonussen, bortfalder bonusbeløbet. Kun væddemål placeret på Oddset tæller med i gennemspilningen af bonussen.\nKun væddemål med et samlet odds på min. 1,50 tæller med i gennemspilningen af bonussen.\nHvis en spiller indgår væddemål på mere end ét udfald i en kamp, vil kun væddemålet på det første udfald tælle med i gennemspilningen af bonussen.\nHvis en spiller indgår væddemål på en 1X2 kamp og efterfølgende indgår væddemål på en tilknyttet handicapkamp, vil væddemålet på handicapkampen kun tælle med i gennemspilningen af bonussen, hvis de valgte væddemål ikke tilsammen dækker alle udfald af kampen. Eksempel: Spiller A vædder 50 kr. på hjemmesejr i en 1X2 kamp. Derefter vædder Spiller A 100 kr. på 2 i det tilknyttede 1X2 (0-1) væddemål. I det tilfælde vil kun det første væddemål tælle med i gennemspilningen af bonussen.\nEt væddemål registreres først som tællende med i gennemspilningen af en bonus, når resultatet for væddemålet foreligger. Hvis et væddemål annulleres, tæller det ikke med i gennemspilningen af bonussen.\nVed udregning af bonusbeløb rundes der ned til nærmeste hele krone.


Pressemeddelelse: Socialt udsattes demokratiske stemme er blevet styrket - Nyhedsside - Rådet for Socialt Udsatte\n- I en tid, hvor der er flere, der bliver hjemløse, flere med psykiatriske diagnoser, og hvor flere danskere ser sig selv som socialt udsatte, er vigtigheden af at inddrage og høre udsattes egne stemmer i det lokalpolitiske arbejde større end nogensinde før, siger Jann Sjursen, formand for Rådet for Socialt Udsatte.\n40 lokale udsatteråd i Danmark\nEfter kommunalvalget i november 2017 er der nu i alt 40 udsatteråd i Danmark – Albertslund, Bornholm, Holbæk, Lolland og Vordingborg er de seneste i rækken, og der er flere på vej. Det er næsten en fordobling siden sidste kommunalvalgsår 2013. 41 pct. af kommunerne har nu et lokalt udsatteråd.\n- Det nationale Rådet for Socialt Udsatte er meget optaget af at styrke de lokale udsatteråd og arbejde for, at flere kommuner nedsætter udsatteråd, fordi rigtig mange af de nære ting i dagligdagen ligger forankret i det kommunalpolitiske. De overordnede rammer lægges selvsagt af regeringen og Folketinget, men den del, der virkelig kan mærkes af den enkelte socialt udsatte borger i dagligdagen, står kommunerne i vid udstrækning for. Så det er selvfølgelig også dér, man skal bidrage med viden og søge demokratisk indflydelse som socialt udsat borger, siger Jann Sjursen.\nTal med og ikke om socialt udsatte\nRådet for Socialt Udsatte arbejder målrettet for at fremme udbredelsen af lokale udsatteråd og støtte de eksisterende lokale udsatteråd.\n- Tonen og den politiske ageren overfor socialt udsatte er ofte hård, og der tales som oftest til og om socialt udsatte – ikke med socialt udsatte – og der lovgives hen over hovedet på dem. Lokale udsatteråd fremmer samtalen og den demokratisk inddragelse af socialt udsatte borgere, afslutter Jann Sjursen.\nHele Rådets nye årsrapport, som beskriver socialt udsatte situation anno 2018, kan findes på www.udsatte.dk\nPolitisk konsulent, Helena Hanna Holm: 41 85 10 49


Martin Lidegaard, Kun varm luft i Clement\nRE: Martin Lidegaard, Kun varm luft i Clement\nClement er simpelthen for sej. Ham er der ingen der løber om hjørner med. Mon ikke alle politikere står og ryster lidt i bukserne i kulissen inden de skal ind og konfronteres med clements lynhurtige retorik. Der skulle være flere som clement som på den måde går til biddet.\nJeg så godt udsendelsen i går.\nJa, Clement er særdeles skarp - vel at mærke på alle tænkelige områder og overfor alle tænkelige personer/magthavere. Han er helt unik!\nAlligevel synes jeg faktisk Lidegaard klarede det relativt godt. Han indrømmede jo også "visse" ting i relation til solcelle-lovgivningen. Herunder hans egen dårlige "kunstneriske udførelse".\nI JP i dag er der i øvrigt en omtale af et nyt energiindex, der viser, at DK har de højeste el-.priser (incl. afgifter) i verden. Og at vi kun ligger på 8. pladsen mht. "energiarkitektur". Norge ligger nr. 1.\n(12-12-2012 10:42)klr Skrev: I JP i dag er der i øvrigt en omtale af et nyt energiindex, der viser, at DK har de højeste el-.priser (incl. afgifter) i verden. Og at vi kun ligger på 8. pladsen mht. "energiarkitektur". Norge ligger nr. 1.\nHvad har vi efterhåndende ikke de højeste priser i?\nVi bliver som land, total overhallet indenom.\nJeg savnede at Clemens henviste til beregningerne fra Deloitte og KPMG som slet ikke står mål med regeringens 10 års tilbagebetalingstid...\n(12-12-2012 10:42)klr Skrev: Alligevel synes jeg faktisk Lidegaard klarede det relativt godt.\nClement er altid skarp og god til at lege djævlens advokat.\nMen problemet her er jo at Lidegaard har ret.\nDet var en uskøn måde han kom af med nettomålerordningen på, men det var jo nødvendigt. Men i forhold til selve klimaproblematikken, så er det altså ret ligegyldigt at tærske mere langhalm på den solcelle ordning. Der er givetvis også nogle uhensigtsmæssigheder i den nye, men hvis man virkelig mener at man interesserer sig for det her pga. klimaet og ikke pga. pengepungen, så er det altså på tide at komme videre og få løst de problemer Lidegaard beskriver.\nMan kan ihvertfald ikke tillade sig at have ondt i røven over at Kineserne er på vej til at udlede ligeså meget CO2/person som os, hvis man samtidig brokker sig over at man ikke kan netto-afregne efter 20 år.\nJa han har da ret, men hvorfor ikke bare melde ærligt ud at ordningen var for blevet for dyr. Det er da en ærlig sag. Så var vi fri for at se Lidegaard sidde og vride sig i stolen, men det er nok for meget at forvente af en politiker...\n(13-12-2012 13:27)Kejser2001 Skrev: Ja han har da ret, men hvorfor ikke bare melde ærligt ud at ordningen var for blevet for dyr.\nDet mener jeg nu også han gjorde. Faktisk gjorde han det umidelbart efter energiforliget. Det var dårlig timing.\nEndnu dårligere var det, at de ultimo juni(!!) vedtog at give +15% til afskrivningsgrundlaget. Det var der ingen der havde bedt om.\nOg så alt det med at "det ikke bliver med tilbagevirkende kraft".\nHan handlede alt for sent. På bagggrund af det forløb der havde været, kom det derfor som et chok, da han virkelig "bed til bolle". Hans intention var at være åben i hele forløbet. Men han skulle nok have holdt sin kæft.\nVi mangler lige (stadig ud fra egoistiske særinteresser), at han sætter el-selskaberne på plads - måske laver en ny organisatorisk infrastruktur. De skalter og valter alt for meget.\nMen faktisk er Lidegaard ikke politiker. Vi må vist bære over med ham (jeg er på vej til at gøre det..). Der er ingen tvivl om at han fagligt set er en meget kompetent minister. Måske det her gør, at han også bliver en god politiker. Dem har vi ikke for mange af. Altså af de gode. Han har potentialet til det, mener jeg.\n(13-12-2012 14:02)klr Skrev: Det mener jeg nu også han gjorde.\nDet gjorde han da også i Clement.\nCitér: Men faktisk er Lidegaard ikke politiker.\nGudskelov for det. Dem er jeg ved at være træt af.\nCitér: Der er ingen tvivl om at han fagligt set er en meget kompetent minister.\nDet tror jeg også ... og ligeså vigtigt. Han vil faktisk det rigtige. Man har ikke fornemmelsen af at han plejer sær-interesser.\nHvad der lige gik af ham ang. at foreslå praktisk taget blot at konfiskere folks overskud på solceller, så det kunne have være helt ligemeget om de havde sat dem op det ved jeg ikke... men det endte jo tåleligt og det vigtigste er trodsalt klimaet - ikke om man får pengene 2 eller 3 gange igen.\nVarm luft, ja og blaaa. blaa, det var så kedeligt at jeg faldt i søvn da jeg så indslaget!!!!! Regeringen mangler simpelthen visioner også på energi området, de vil meget lidt på alle områder og det bevirker at alt tabes på gulvet og kul og olie vinder slaget.


Festlig markering af 90-års-jubilæum – Bat 60+\nLørdag den 21. sept. i år blev Nyborg NGIF Bordtennis 90-års-jubilæum markeret ved en reception i klubbens lokaler i Landporten. Og flere hundrede nuværende og tidligere klubmedlemmer var mødt frem for at være med til at festligholde dagen. Faktisk var bordtennisvenner og ditto-bekendte fra alle egne i hele landet mødt frem for at ønske klubben tillykke med det flotte jubilæum, som er få andre bordtennisklubber i Danmark forundt.\nOgså BAT60+ var flot repræsenteret, idet et fuldtalligt BAT FU var mødt frem. Lis Hævdholm og Gert Jørgensen havde taget turen fra henholdsvis Nordvestsjælland og København. Og så naturligvis Lene Friis – meget naturligt, da hun er en af de markante klubmedlemmer i NGIF, der udgør i dag Forretningsudvalget i BAT60+.\nMeget passende stod solen højt på himlen, og der var lagt bat og bolde frem i den gamle gymnastiksal, og i løbet kort tid var der aktivitet på alle bordtennisbordene her. I det tilstødende lokale havde Klubbens medlemmer arrangeret en udstilling med bl.a. avisudklip omhandlende alle de sportslige højdepunkter, som klubben har givet anledning til.\nHistorien om bordtennis i Nyborg tog sin begyndelse i 1927, hvor nyborgenseren Axel Tipsmark, der gik på Skårup Seminarium, fik besøg af et par venner fra København, som introducerede ham til spillet. To år senere stiftede han, bl.a. sammen med sin bror Christian bordtennisklubben, og et bordtennisbord blev opstillet i faderens sadelmagerværksted.\nHistorien om NGIF Bordtennis er gengivet i klubbens flotte jubilæumsskrift, som er skrevet af Kasper Friis. Og den blev på dagen også fortalt af Christian Tipsmarks datter, Anne Tipsmark Bouchet, der som en lille pige og endnu ikke bordtennisspiller i halvtresserne var med som tilskuer til stævnerne, som dengang fandt sted på Nyborg Strand.\nAnne Tipsmark Bouchet fortæller, at hun begyndte som pigespiller i Landporten i slutningen af 50érne og i begyndelsen af 60érne. Hun anser 60érne som det ti-år der indtil nu har været klubbens storhedstid.\n– Der var fokus på det sportslige, men der var også tid til lidt hygge, lidt snak og lidt flirt. Ja, selv den store sal kunne bruges til mørkegemmen eller anden leg, når alle bordene i den lille sal var optaget, fortalte hun jubilæumsgæsterne i sin hyldesttale.\n– Dengang blev der trænet og spillet bordtennis på et højt niveau og der blev vundet mange præmier bl.a. takket være Holger Friis’ store pædagogiske indsats og den måde han håndterede os ungdomsspillere på, fortæller Anne.\nHun tilføjer, at det i øvrigt var en stor fordel for nogle af spillerne at have Holger Friis både som træner og fysiklærer på gymnasiet. Havde man som bordtennisspiller været til stævne i weekenden, tog han som regel hensyn til os om mandagen, når vi skulle høres i stoffet.\nPå dagen blev der også præsenteret flot bordtennis af tidligere elitespillere med tilknytning til Nyborg. Her var Gert Ellegaard, som i 70’erne var klubbens bedste seniorspiller. Også den genopstandne Niels Bjørkbom (56 år), der ifølge klubbens eksperter er det største bordtennistalent NGIF Bordtennis gennem alle tider har fostret. I år spiller han for klubbens førstehold i Fynsserien. De to viste sammen med Carsten Jacobsen (”Kosten”), OBC Smedegården, prøver på deres spil. Selvfølgelig til stor jubel og markante klapsalver fra de bordtenniskyndige publikummer.\nDe tre spillede dystede på skift en times tid, og her var det igen ”Kosten”, der vist ikke har skiftet belægninger på sit bat de sidste 25 år, der trak det længste strå. Mon ikke Carsten stadig er en af Fyns bedste bordtennisspillere.\naf Per Frederiksen 24. september 2019


MUSIKEREN: Høreskader skal forebygges\nHøreskader skal forebygges\nTrods sin unge alder er sangerinden Lærke Marquard bevidst om, at høreskader skal forebygges. Det lærte hun allerede, da hun gik på Den Kreative Skole i Silkeborg; selv samme skole som hun gæster onsdag d. 15. november sammen med Pas På Hørelsen.\nMed svimlende 22 millioner visninger på YouTube og 60 afholdte koncerter alene i år er der nok mange, der har stødt på den 16-årige sangerinde Lærke Marquard. På onsdag d. 15. november er hun med som gæstesolist, når Pas På Hørelsens efterårsturné lander i Silkeborg. Her vil Lærke Marquard spille sammen med Helge Engelbrecht og diskutere forebyggelse af høreskader.\nLærke Marquard går på sangskriverlinjen på Front Session i Aarhus, hvor hun blandt andet bruger rigtig mange timer i øvelokalet. Det er en stor belastning for hørelsen, men som Lærke Marquard fortæller:\nJeg har heldigvis vænnet mig til at spille med hørepropper, især i de samspilssituationer, hvor vi er mange musikere. Men det med at passe på hørelsen var heldigvis et område, der var fokus på, da jeg gik på Den Kreative Skole her i Silkeborg.\nForebyggelse af høreskader er også et emne, der har været vendt flere gange i hjemmet, fortæller Lærke Marquards mor, Gitte Marquard.\nVi har talt med Lærke om, hvor vigtigt det er at passe på sin hørelse, dels som musiker, men også når hun lytter til Spotify og får musikken direkte ind i ørerne. Men jeg ved, at Lærke er meget opmærksom på sin hørelse. Da hun gav koncert i sidste uge, var hun hurtigt til at få lydmanden til at justere på monitoren allerede efter én sang, fordi det gjorde ondt i ørerne. Så hun ér bevidst om det.\nLærke Marquard glæder sig til gensynet med sin gamle musikskole, hvor hun vil spille kendt materiale, men også sange fra sit nye repertoire, som retter sig mod det lidt mere modne publikum.\nDet er på engelsk. Både fordi det er utrolig fedt og spændende at prøve kræfter med, men også fordi det er med til at understrege, at min musik nu tager en retning mod mine jævnaldrende og det lidt ældre publikum.\nPas På Hørelsen slutter sin efterårsturné i Svendborg d. 16. november, hvor Daniel Toudal er med som gæstesolist. Få en GRATIS billet her


Big Brother is watching you - Debatten\nDato og tid er 20. mar 2019, 06:09\nIndlægaf Jørn » 30. jan 2016, 10:01\nHvordan får de tid og medarbejdere til det ???\nHvad kommer det ikke til at koste ???\nHvad er formålet ???\nPersonligt er jeg lige glad.\nOm man ser, at jeg har kigget på en kommunist-side, en nazi-side, en vittigheds-side, en rejse-side. o.s.v -\nMen hvad skal det bruges til ?\nHar vi ikke demokrati og ytringsfrihed ?\nMå kigge på, det vi vil.\nMå skrive det vi vil\nHvad f.... er meningen ???????\nEr det en reaktion pa, at man ikke kunne holde mobiltelefoner væk, fra 5 terrormistænkte ?\nOg man satte den i samme fængsel ...\nKomplet amatøragtigt !\nSkal vi, alle sammen, undgælde for det ?\nhttp://www.dr.dk/nyheder/politik/regeri ... paa-nettet\nIndlægaf FruitFly » 31. jan 2016, 12:17\nIngen aktivitet på internetter er privat, det kan jeg sagtens leve med. Ja, det gør jeg faktisk allerede - jeg opfatter alt hvad jeg laver på interettet som offentligt tilgængeligt.\nDet er i mine øjne ærligt talt lidt forkælet at forlange at ens privatliv udstrækkes til kommunikationskanaler, der langt hen af vejen stilles gratis til rådighed.\nIndlægaf LadyFox » 31. jan 2016, 14:04\nFruitFly skrev: Ingen aktivitet på internetter er privat, det kan jeg sagtens leve med. Ja, det gør jeg faktisk allerede - jeg opfatter alt hvad jeg laver på interettet som offentligt tilgængeligt.\nJeg er enig langt hen af vejen, men jeg har dog alligevel en forhåbning om at mine bankoplysninger er private når jeg handler på nettet, og det samme med de steder der skal bruge CPR-nummer og Nem-Id, så som forskellige ting i det offentlige.\nIndlægaf Jørn » 31. jan 2016, 14:26\nI princippet, så er jeg også lige glad, om "Big Brother" ved at jeg besøger dén eller dén internetside.\nDa det er fuldt lovligt (går jeg ud fra).\n1 : Hvor mange mennesker skal så sidde og kontrollerer det ?\n2 : Hvad skal det bruges til ?\n3: Hvad koster det ikke ?\nIndlægaf LadyFox » 31. jan 2016, 14:38\nJørn skrev: I princippet, så er jeg også lige glad, om "Big Brother" ved at jeg besøger dén eller dén internetside.\nMon ikke bare der er snak om noget stikprøve kontrol, og nogle bestemte ord/hjemmesider der indkodet til at være mistænksomme og kan øge chancen for at blive bærmærket?\nLikede indlæg: 1765\nIndlægaf Precaseptica » 31. jan 2016, 15:40\nPrincipielt er det en fornuftig betragtning at det der er gratis og leveret af private virksomheder må forventes at have en omkostning et sted. Den betaler vi så med oplysninger om os selv og hinanden i stedet for i kroner og ører.\nProblemet er, at vi nærmer os hastigt en realitet hvor den eneste borger er den digitale borger. Det forventes både af det offentlige, af de fleste arbejdspladser og af de fleste sociale cirkler, at man er digitalt tilgængelig og deltagende. Så det er svært at argumentere for at du har friheden til at vælge det fra. Du har den formelle frihed til at trække stikket helt ud og bevare dit private liv, men det kan have store omkostninger for dine muligheder, hvis du skulle undlade at deltage i alle aktiviteter, hvor nogen ønsker at lære noget om dig for at bruge det til at sælge deres produkter eller registrere dit risikoniveau.\nPersonligt er jeg dog langt mere optaget af hvad private virksomheder bruger oplysninger om mig til end hvad staten benytter af overvågning. Men teoretisk set kan jeg godt forstå og deltage i diskussionen om hvilke basale rettigheder en retsstat bør levere - også i en digital verden.\nIndlægaf FruitFly » 31. jan 2016, 16:45\nLadyFox skrev: Jeg er enig langt hen af vejen, men jeg har dog alligevel en forhåbning om at mine bankoplysninger er private når jeg handler på nettet, og det samme med de steder der skal bruge CPR-nummer og Nem-Id, så som forskellige ting i det offentlige.\nDet kan vi næsten ikke blive uenige om, i hvert fald hvad angår CPR nummer og Nem-Id, og det er da også den slags oplysninger politiet kan få adgang til ad anden vej, om det skulle blive nødvendigt.\nAngående handel på nettet er jeg ikke så sikker. Selvfølgelig løber man altid en risiko når man handler på nettet, hvis der ikke er en "sikker" forbindelse til betaling (hvad det så end er ... selv krydser jeg bare fingrene og håber på det bedste).\nIndlægaf FruitFly » 31. jan 2016, 16:46\nDet er en lidt anden diskussion. Om det er er besværet værd. Det skal jeg i al fald ikke kloge mig på...\nIndlægaf FruitFly » 31. jan 2016, 16:49\nPrecaseptica skrev: Problemet er, at vi nærmer os hastigt en realitet hvor den eneste borger er den digitale borger. Det forventes både af det offentlige, af de fleste arbejdspladser og af de fleste sociale cirkler, at man er digitalt tilgængelig og deltagende. Så det er svært at argumentere for at du har friheden til at vælge det fra. Du har den formelle frihed til at trække stikket helt ud og bevare dit private liv, men det kan have store omkostninger for dine muligheder, hvis du skulle undlade at deltage i alle aktiviteter, hvor nogen ønsker at lære noget om dig for at bruge det til at sælge deres produkter eller registrere dit risikoniveau.\nDet har jeg så ikke det store problem med.\nJeg er klar over at det lugter af "jeg har jo ikke noget at skjule" argumentet, hvor mod-argumentet er "men hvad nu hvis regeringen bliver udemokratisk" eller hvor skønt STASI ville have syntes det var at have adgang til den her slags værktøjer. Men jeg er efterhånden ved at komme dertil at det bare er vilkårene når vi er digitale. Og er det uacceptabelt, så må man lade være med at være digital/tvinge borgerne til at være digitale.\nOg jeg er helt med på at det ender med at intet på nettet er privat. Men det som sagt noget jeg godt kan leve med. For jeg tror ikke, at der er noget reelt alternativ.\nIndlægaf FruitFly » 31. jan 2016, 16:52\nPrecaseptica skrev: Personligt er jeg dog langt mere optaget af hvad private virksomheder bruger oplysninger om mig til end hvad staten benytter af overvågning.\nSåsom Facebook, Google watch og så videre, ikke? Samme her, men det bruger jeg så til gengæld slet ikke. Af samme grund.\nIndlægaf LadyFox » 31. jan 2016, 16:55\nNej. Det er en total-logning og ikke lige som tidligere.\nHvis man læser artiklen, der linkes til, så bliver det yderst omkostningsfuldt for teleselskaberne - og det kommer vi til at betale for. For nej. Det er ikke gratis at bruge internettet.\nJeg må indrømme at jeg ikke helt præcis ved hvad total-logning dækker over, det er sikkert dyrt, og mere avanceret end før - men jeg gætter på det dog ikke går ud på at der sidder en og kigger over hver enkelt skulder i døgndrift. Så jeg tænker at hvor krævende det bliver økonomisk, og hvad angår mandskab afhænger af flere ting der er svært at gætte på uden et større kendskab til hvordan den opgave skulle gribes an.\nIndlægaf LadyFox » 31. jan 2016, 19:23\nLadyFox skrev: Jeg må indrømme at jeg ikke helt præcis ved hvad total-logning dækker over, det er sikkert dyrt, og mere avanceret end før - men jeg gætter på det dog ikke går ud på at der sidder en og kigger over hver enkelt skulder i døgndrift. Så jeg tænker at hvor krævende det bliver økonomisk, og hvad angår mandskab afhænger af flere ting der er svært at gætte på uden et større kendskab til hvordan den opgave skulle gribes an.\nSelvfølgelig vil der ikke være nogen der sidder og kigger på vores kommunikation hele tiden. Men det bliver kostbart - der skal bygges kæmpe databaser, der kan opsamle afsindige mængder data. Vi taler 1000vis af registreringer pr person pr dag i gennemsnit. Godt nok er diskplads blevet billigere, men vi taler mindre datacentre der udelukkende vil skulle gemme det her. Det bliver en betydelig millionomkostning for ISP'erne.\nDen økonomiske del er selvfølgelig slem nok, men det er den konstante, nidkære overvågning der for alvor gør mig harmdirrende. De fik ikke engang noget som helst ud af det da der sidst var telelogning, men det skal ikke stoppe de bæster i at fortsætte.\nDet benægter jeg jo heller ikke - jeg siger bare at omfanget kan være meget svært at gætte på uden flere detalger. F.eks. hvor mange mænd der skal ansættes til at holde øje med vores internet færd kan jo variere en hel del alt efter hvordan og i hvilket omfang man reelt vil bruge systemet.\nIndlægaf LadyFox » 31. jan 2016, 19:37\nLadyFox skrev: Det benægter jeg jo heller ikke - jeg siger bare at omfanget kan være meget svært at gætte på uden flere detalger. F.eks. hvor mange mænd der skal ansættes til at holde øje med vores internet færd kan jo variere en hel del alt efter hvordan og i hvilket omfang man reelt vil bruge systemet.\nDer bliver næppe ansat nogen til at sidde og holde øje. Men der vil være adgang til at se hvad hver eneste af os har lavet på nettet.\nPræcis hvad der logges kan du se nærmere her: http://www.version2.dk/artikel/sessions ... orm-573130\nHvis det ikke siger dig alverden, kan jeg fortælle at mængden af data ville ligge på et niveau vi inden for branchen kalder "en motherfucker røvfuld".\nSom sagt, jeg ved ikke hvordan det kommer til at forgå - det er slet ikke fordi jeg prøver at kloge mig på noget jeg intet aner om. Dog spørger TS om følgene:\n"1 : Hvor mange mennesker skal så sidde og kontrollerer det ?\n3: Hvad koster det ikke ?"\nOg der siger jeg det vel er svært for nogen af os at spå om på nuværende tidspunkt, med de informationer der er tilgængelige på nuværende tidspunkt. Jeg tror gerne på at det bliver dyrt, det er mere HVOR dyrt det bliver der er noget uklart.


Ekstra fridage venter i 2018 | TV MIDTVEST\nEkstra fridage venter i 2018\n2018 er et rigtigt lønmodtagerår. Der er nemlig fuld valuta i feriekalenderen.\n2018 er et godt år for lønmodtagerne med fuld valuta i feriekalenderen. Foto: Kristian Juul Pedersen/ Scanpix\n01. jan 2018 kl. 18:39\nNytårsraketterne er skudt af, og 2018 er officielt gået i gang. Det er i dag årets første fridag, og dem kommer der mange flere af i 2018.\nI 2018 falder langt de fleste af helligdagene igen på hverdage.\nHer er fridagene\nLæs også Chok i Herning: Bil eksploderede under nytårsfest\nAlt i alt er der tale om op til 13 fridage i 2018, der ikke falder i en weekend. Vi skal tilbage til 2014 for at finde et så givtigt ferieår for lønmodtagerne.\n39 fik øjenskader nytårsaften: - Nu er jeg nok blevet blind\nMuslimer rydder op efter nytår - og i år var de også på gaden i Aarhus


"sage" bunddub til enhåndsstænger er en af de mest populære varer her på shoppen i kategorien Sage. Og hey – du får jo også lige hele 30 dages returret der sikrer dig, hvis du mod forventning skulle fortryde købet af din vare. Langt de fleste i Norden køber deres "sage" bunddub til enhåndsstænger i den kendte webshop Korsholm, som ofte har gode tilbud og sørger for du sparer gode penge. Det store vareudvalg giver en stor pulje af varer, og her går mange på jagt efter deres mål, det kan jo passende være denne vare. Ved at købe dine varer i en webshop kan priserne findes lavere end i butikker- det er effekten af, at den attraktive adresse på strøget ikke er nødvendig, og man dermed sparer meget på huslejen.\nKøbes der ind i en webshop, begunstiges du af bedre rettigheder, end hvis du handler i en fysisk butik. Webshop skal følge dansk lov, der giver 14 dages retrret. efter du har foretaget dit køb på nettet, og i nogle tilfælde giver shoppen endda mere og nogle giver endda et helt års returret. Når webshops har hele deres varekatalog liggende online, kan du se hele udvalget, som gør det let at sammenligne priser, iblandt alle de shops der sælger det, du er ude efter. Din sammenligning kan du rent faktisk lave fra mobilen eller en tablet uden brug af en computer. Når du handler online er du også fri for, at bære alle varerne fra butikkens hylder hele vejen gennem butikken og hjem til dig selv. Webshoppen sender din varer direkte til din adresse, alternativt kan de sendes til dig arbejde, du skal bare huske at vælge den rigtige adresse. Den irriterende kassekø undgår du ved at handle online så gå let og ubesværet direkte til kassen, når du er færdig med at handle, så behøver du ikke længere forudsige, hvilken kø der er hurtigst – vi gætter aldrig rigtigt alligevel.\n89 reviews for "sage" bunddub til enhåndsstænger


For at en forhandler/mekaniker kan aflevere en skrotbil, som er modtaget i bytte og dermed ikke sidste registerede ejer af, skal man være oprettet som forhandler i det elektroniske skrotningssystem (DUS). Dette kan ske ved at rette henvendelse til Lene Berg Moshage på slm@dataophug.dk.\nDette betyder så også, at man som forhandler står listet som modtager af skrotbiler, hvilket ikke altid er helt hensigtsmæssigt, da forhandleren/mekanikeren så skal sørge for transport til Sønderjydsk Autoophug ApS. Der kan altid henvises til at man kan aflevere sin skrotbil ved Sønderjydsk Autoophug ApS.\nNår man er blevet oprettet som "forhandler" og modtager en skrotbil, skal der logges på virk.dk og søges på ”Miljøbehandling af biler” og oprettes en salgssag.\nHerefter udfyldes de relevante felter, hvorefter den sidste registrerede ejer besked om at der ønskes at skrotte bilen.\nNedenstående svar er fra Miljøstyrelsen omkring en ”salgssag”:\n”Hvis I har oprettet en salgssag på en kunde er det fordi I mener at I evt. vil kunne sælge bilen. Der går så en besked afsted til kundens e-boks, hvor kunden bliver bedt om at logge på borger.dk og godkende den anmodning fra jer, der ligger der. Hvis kunden godkender denne transaktion, betyder det, at såfremt I ikke kan sælge bilen indenfor 6 måneder, så kan I modtage skrotningsgodtgørelsen. Dette gøres ved at trykke indberet i stedet for solgt, som du skal trykke, hvis du kan sælge bilen. Trykker du indberet til skrot, så vil skrotpræmien tilfalde jer som forhandler.”


Den danske direktør for internetgiganten eBay tager det med ophøjet ro, at bilportalen Autouncle nu vil tage stridigheden om annoncer til landets øverste retsinstans.\nDirektør og stifter i Autouncle, Johan Frederik Schjødt, har taget kampen op mod eBay. Fold sammen\nTirsdag d. 05. august 2014, kl. 16.40\nSøgemaskinen til brugte biler, Autouncle, har med direktør og stifter, Johan Frederik Schjødt, i spidsen, tager en stridighed om bilannoncer på internettet et skridt videre og sendt en anmodning om at få højesteret til at tage stilling i sagen.\nMorten Heuing, den danske direktør for eBay, som ejer både Bilportalen.dk og Dba.dk, tager nyheden om, at Autouncle vil føre sagen videre til højesteret ganske roligt. Han har travlt med at vise et hold amerikanske gæster rundt i Købehavn, hvor de ser på kontorlokaler, men han tager sig dog tid til at kommentere på sagen.\n»Jeg tager stilling til det, når der kommer noget for advokaterne,« siger Morten Heuing og fortsætter:\n»Jeg synes, vi skal respektere, at det ikke er hvem som helst, som har taget en afgørelse omkring det her - det er trods alt Vestre Landsret.«\nSagen handler om salgsannoncer på nettet og tager sit afsæt i, hvem der ejer indholdet i en salgsannonce. Bilbasen.dk, som er ejet af internetgiganten eBay, mener ikke, at Autouncle uden videre kan bruge annoncer, der er oprettet på Bilbasen, og de anlagde derfor sagen for byretten - og senere for landsretten, som med et fogedforbud satte en stopper for Autouncles brug af Bilbasen.dks annoncer.»Jeg noterer mig selvfølgelig, at sagen er afgjort ganske klart ved landsretten, som siger, at modparten har kopieret hele vores database for at drive en konkurrerende virksomhed. Det mener jeg er uacceptabelt, og det har retten givet os medhold i,« siger Morten Heuing.\nHos Autouncle mener man, at sagen er principiel og handler om, hvem der ejer data på internettet. Men den køber Morten Heuing ikke.\n»Det er irrelevant for sagen, hvordan annoncerne er kommet på nettet. Det, som landsretten har dømt på, er det faktum, at de kopierer vores databaser for at drive en konkurrerende forretning. Landsretten har ikke taget stilling til, hvordan de annoncer er kommet på nettet,« siger direktøren med henvisning til, at eBay udover Bilbasen.dk og Dba.dk også ejer Bilinfo.dk, hvor bilforhandlere kan oprette deres annoncer.\nHvis sagen kommer for Højesteret vurderer professor i e-commerce på CBS, Niels Bjørn-Andersen, at Bilbasen.dk får svært ved at opretholde den tidligere afgørelse fra landsretten.\n»Men afgørelsen kommer nok til at hvile på nogle teknikaliteter, og jeg tror, det bliver svært for Højesteret at balancere det ene hensyn om, at vi alle sammen gerne vil have så transparent et marked som muligt, og Bilbasens naturlige ønske om, at de data, som de for meget store omkostninger samler ind, bliver kopieret af andre,« siger han.\nBilportal vil have netstrid i Højesteret